Bederatzi argazkitan jasotako iragana\nLemoa lehen izenpean, bagilaren 7tik abuztuaren 9ra, herria zertan aldatu dan eta zertan ez erakusten dabe antxinako 9 erretratuk. Argazkirik zaharrena 1911koa da eta barriena 1953koa. Argazkiok, banderola euskarrian, atera ziran lekutik ahalik eta hurbilen ipini ditu Iker Vazquez Artetxe egileak, herriko historiako hainbat gertakizun kontetan daben ibilbide bat eginaz. Udal informazinorako herriko paneletan, ibilbidearen mapak dagoz eta mapa horreetan agertzen dira non dagozan banderatxo guztiak. Mapako puntu bakotxean QR kode bat dago eta kode hori eskuko telefonoaz jaso ezkero, hor dagoan argazkiaren fitxea irakurri daiteke: nok egin eban argazkia, ze urtetan, eta abar.\nVazquez 2017an hasi zan artxiboak arakatzen eta Lemoako antxinako 200 argazki inguru batu ditu. Gehienak Eusko Ikaskuntza eta Cementos Lemonako artxiboetatik. "Beste lan bat egiten nenbilala Lemoako argazki oso zahar bat topau neban, eta kuriosidadeak jota, hasi nintzan argazki bila" dino. Hurrengo urtean, 2018an, Eusko Jaurlaritzako Ikertu programako laguntza eskatu eban proiektua gauzatzeko. Udalaren laguntza osoa euki dauala be adierazo dau Vazquezek.\nLemoa lehen lab\nProiektua erakusketa horretan ez geratzea gura dau egileak eta proiektuari jarraipena emoteko edo, Lemoa lehen lab izenpeko idea azaldu eutsen erakusketearen aurkezpenera bildu ziran herritarrai. "Herri laborategi moduko bat izango litzateke. Herriko jentea nik hasitako lanaz jaubetzea. Hau da, herriko jentearengana joan eta album zaharrak eskatu eta eskaneatzea". Helburua, argazki zaharrak ez galtzea litzateke, herriko memoria jasoteko. Hortik abiatuta, baita, jenteak herrian egiteko proiektu kultural edo artistikoak planteetea be.


Kutxa Ekogunean Euskal Herri mailan erabat berritzailea den aisialdia aktiborako gune bat ireki dugu. 700 m2 baino gehiago zabaleran eta 7 m altuerako espazio berri bat egokitu ditu haurrak eta beraien familientzat, eta baita eskolentzat ere. Espazioa Maushaus taldeko pedagogian adituak eta Teresa Meana eta Ione de Pablo arkitektak garatu dute elkarlanean. Kalitatezko aisia-espazioa da eta bertan haurrak primeran pasatzeaz gain, energia, baratza, jasangarritasuna eta abar luzeari buruz ikasiko du, jolas eta tailer berezien bitartez.\nInformazio gehiago: www.ekogunea.eus


Futbolean ere robotak nagusi - ZientziaEus\nFutbolean ere robotak nagusi\n2000/10/08 Urresti, Igor - Elhuyar Zientziaren Komunikazioa\nSydney-ko joko olinpikoak denon ahotan egon diren honetan, Australiako beste hiri nagusian, Melbourne-n, roboten nazioarteko 4. futbol-txapelketa -RoboCup2000- egin da duela gutxi. Imajina ezazu, robotak direla futbolean ari direnak, ez pertsonak gero! Ez dute urrutiko kontrolik, ez inolako haririk! Nola ari dira, bada, robotak beren kabuz futbolean? Adimen Artifizialari (AI) esker!\nRoboten nazioarteko futbol-txapelketa Adimen Artifizialaren inguruko ikerkuntza sustatu eta bultzatzeko helburuarekin sortu zen, horretan diharduten ikerlariek elkar trebatzeko, gai eta ingurune egokia eskainiz. Helburu nagusia bere kabuz erabakiak hartu eta ingurune fisikoan ibiltzeko tresneria egokia garatzea bada, nekez erronka hobe eta dibertigarriagorik talde-lana oinarri duen futbola baino.\nRoboCup2000 sortzeko lehen ideia 1993koa da. Bi urtez bere bideragarritasuna aztertu eta proba bat egin ondoren, 1997an egin zen lehen aldiz Nagoya-n, Japonian. 40 taldek baino gehiagok hartu zuten parte lehen RoboCup97 hartan. Bigarren munduko txapelketa Parisen jokatu zen 1998an, 50 talderekin baino gehiagorekin. Iaz 120 talde bildu ziren Stockholm-eko RoboCup99an, eta aurtengo Melbourne-ko RoboCup2000 honetan 150etik gora ziren taldeak.\nRoboten futbol-txapelketan 6 kategoria bereizten dira:\nLiga-simulagailua: futbol-partidu baten simulazioa Interneten bidez. Talde bakoitza hamaika partaidez osatua dago eta Adimen Artifizialeko programak garatu behar dituzte jokalari bakoitzak bere estrategia propioa izateko.\nSony-ren lau oineko robot-liga. Sony etxeak sortutako Aibo izeneko txakur itxurako robota erabiliz, hura gobernatzeko programak sortu behar dituzte lehiakideek.\nF180 liga: tamaina txikiko (15 cm-ko diametrokoa) robot autonomoek ping-pong mahaiaren tamainako zelai batean futbolean aritu behar dute.\nF2000 liga: tamaina ertaineko (50 cm-ko diametrokoa) robot autonomoek jokatzen dute partidua 9 x 6 m-ko zelai batean.\nRoboCup Junior: bigarren hezkuntzan dabiltzan ikasleentzat diseinatutako bertsio erraztua; horretarako, LEGO etxeak sortutako robotak erabili dira.\nBi oinekoen liga: aurten lehen aldiz, bi oineko giza itxurako robotak (75 bat cm-ko altuerakoak) saiatu dira futbolean jokatzen.\nLau urteotan gertatu den hobekuntza nabarmena izan da. 1997ko RoboCup-en robotak baloia ezin aurkitu alde batetik bestera zebiltzan eta bakoitzak bere atean sartutako golak ere sarri ikus zitezkeen. Aurtengo RoboCup-en robotak baloia elkarri pasatu eta nolabaiteko estrategia-jokoa egiteko ere gai izan dira.\nEta nolakoa da ba roboten arteko futbol-partidua? Partidua hasten denean, robotak bere kabuz ari dira, inork ez ditu kontrolatzen. F-2000 ligan, esaterako, talde bakoitza 50 cm arteko 4 robot gurpildunez osatzen da. Futbol-zelaia 6 x 9 m-ko moketazko eremu bat da eta futbol-zelai arrunten itxura du. Robotak beren artean irrati-seinale bidez komunika daitezke, baina pertsonek ez dute seinale hauetan esku hartzeko eskubiderik. Normalean atezain bakarra izaten dute eta beste taldekideak atzelari edo aurrelariak dira, futbol arruntean bezala. Partiduaren iraupena 15 minutuko bi zatikoa da.\nBaloia laranja-kolorekoa da, eta kolore hori eta haren itxura zirkularra erabiltzen dute robotek baloia detektatzeko. Horregatik, ez dago flash-argazkirik ateratzeko baimenik. Ikusleek ere ezin dute laranja-koloreko jantzirik eraman, robotak beren atzetik joatea nahi ez badute behintzat!\nRoboCup bezalako erreferentzia-proiektuen abantaila helburu adostu baten inguruan ingeniaritzan eta teknologian aurrerapausoak ematea da. Robotak futbolean trebatzeko, ikertzaileek beste zenbait teknologiari aurre egin behar baitiete:\nEragile autonomoen printzipioak diseinatzea.\nEragile desberdinen arteko lankidetza.\nEstrategia berriak eskuratzea.\nDenbora errealeko arrazoibidea.\nMaterial berriak garatzea.\nHorrela, etorkizunean robotek beren abilezia beste esparruetan lantzeko balio du, hala nola:\nRobotak lan eta ingurune arriskutsuetan aritzeko: gune erradioaktiboak garbitzen, minak eta bonbak erretiratzen, ur azpiko eta espazioko esplorazioak gauzatzen.\nErreskate-lanetan jarduteko: lurrikara ondoren bizirik dirautenak aurkitzeko, arriskuan dauden igerilariak erreskatatzeko, elur-jausietan erreskate-lanak gauzatzeko.\nEtorkizuneko garraio-sistema autonomoak garatzeko.\nJolaserako eta heziketarako panpina-robotak diseinatzeko.\nIndustria-roboten talde-lana hobetzeko.\nAntolatzaileek diotenez, XXI. mendearen erdirako, robotez osatutako futbol-taldeak, gaur egungo FIFAren arauak jarraituz, pertsonez osatutako munduko futbol-txapeldunen taldea garaitzeko prest izango dira.\nBide batez, irakurle, nahi al zenuke jakin nork irabazi duen aurtengo munduko txapelketa? F2000 ligan (liga nagusian), Alemaniako CS Freiburg-ek eta Italiako Golem Team-ek hiruna berdindu zuten eta penaltien ondoren 6-4 garaitu zuten alemaniarrek.\nMundu osoko herriek parte hartu dute aurtengo lehiaketan. Haien artean Gironako Unibertsitatekoak ere bertan izan ziren Kataluniaren izenean. Euskal selekzioak ere izango al du laster bere roboten selekziorik?\nHurrengo munduko txapelketa, RoboCup2001, Seattle-n izango da. Oraindik garaiz zabiltza zure robotak egokitu, taldea osatu eta bertan parte hartzeko.\nGiza itxurako robota


astiberri: komikiak eta komikiak txo!? Pasadan abenduan Getxoko komiki azokan egon ginela profitatuz Fernando Tarancón-ekin hitzegin genuen Astiberri argitaletxeari buruz. 2001tik aurrera komikiaren merkatua nahikoa gizendu dute bai estatuko zein kanpoko lanekin. Nahiz eta komikien industriaren inguruan jendeak gehiegi darabilen gaia izan arren, industriak jasaten omen duen krisiaren inguruan galdetu genion Fernandori eta berak, gu bezalaxe, krisirik ez dagoela deritzo, industria txikia dela besterik ez. “Are gehiago, azken bolada honetan material kopuru izugarria argitaratu da eta merkatua gainditua egon da. Ez al da kontraesan bat krisia eta saturazioa batera egotea?”.\nHurrengoa Astiberri nola hasi zen galdetzea da, eta ea nola erabaki zuten komikien mundu honetan sartzea. Krisian egon ez arren sektore txikia izanik oso errentagarria ez dena. Arrazoi nagusia argi dauka: “Komikia gogoko ditugulako”. Astiberrirekin hasi baino lehen, eta gaur egun ere, Fernandok Bilboko Joker komiki dendan lan egiten zuen: “Bertan erlazioak egiten dituzu, batekin hitz egin, bestekin, gauzak komentatzen dituzu... Bazegoen bete gabeko hutsune bat komiki munduan: begirada heldu bat. Beno, hortxe zeuden De Ponent eta Sins Entido baina lehenengoak estilo artistikoago bat zuen eta bigarrenak diseinu eta marrazketan jartzen zuen arreta. Gure formatua elaberriarena da gehien bat, “autore komikia” deritzona gehien bat. Baliteke Sins Entido eta De Ponent gabe ez ginatekela existituko, edozein kasuan ezberdin izango ginateke. Nahiko ongi begiratu genuen enpresa sortzearena, hainbat ikerketa egin eta saiatzea erabaki genuen.” Eta afera nola bukatu duen kontatzen digu: “Galera hainbat izan ditugu baina aurrera goaz. Mikro konpainia bezala hasi ginen eta egun txikiak gara jada. Lau kide gaude eta diseinatzaile bat. Bakoitzak gure lana dugu argitaletxekoaz aparte nahiz eta batzuk besteak baino denbora gehiago ematen diogu. Astiberrirekin ez dugu bizitza irabazten, galtzen gabiltza [irriak].”\nAstiberrik gazteleraz gain katalanez, euskaraz eta galegoz ere argitaratu izan du, gehien bat umeentzako sailan. Hizkuntza ezberdinek nola funtzionatu duten galdetu genion: “Mitologika-rekin hasi ginen euskaraz argitaratzen (Euskal Mitologiaren inguruko komikia) eta egia erran ongi joan zitzaigun, bai euskaraz zein gazteleraz. Baina gainerakoek ez dute ongi funtzionatu. Argitaletxe batzuk komikiak nahiko garestiak jartzen dituzte eta horrekin eta eusko jaurlaritzaren subentzioren batekin aurrera ateratzen dira. Gu ordea ez dugu horrela funtzionatu nahi, jaurlaritzaren laguntzak oso urriak dira, ia irrigarriak eta komikiak ez ditugu horren garesti jarri nahi. Katalanez gauzak hobeago joan dira, Blankets oso ongi saldu zen eta baita Otsoak ormetan ere. Liburu denda orokorretan ere ongi funtzionatu zuen, ez bakarrik komiki liburu dendetan, eta hori ez zen ez euskara ezta galegoarekin gertatu.” Ikusten dugu hizkuntzen arrakasta nahiko erlatiboa dela, izan ere egin dituzten saiakerak aurrendako komikietan izan dira, “Gurentzako aurren gaia ezinbestekoa zen. Merkatuan zegoena ez zen batere ona. Umeentzako literaturan, ipuinetan, bada kalitaterik baina komikietan ez. Komikiak irakurtzen dituen umea erdi mozolo denaren aurreiritziak hortxe jarraitzen duela ematen du eta gu umeentzako kalitatezko materiala argitaratu nahi genuen. Azkenean ez da ongi joan, umeentzako merkatuan sartzea ez da erraza eta ez euskaraz ezta katalanez edo galegoz ez da ongi atera. Argitaratutakoa argi eta garbi umeentzako bazen ere helduek lasai asko irakurri zezaketen eta badirudi azkenean gehiago erosi dutela helduek beraientzako.”\nGetxoko azoka aurretik Durangokoa izan genuen eta bertan aurkitu genuen Astiberri lehenengoz. Bertan aurkeztu zuten Habeko Mik aldizkariaren inguruko liburua: “Habeko Mik oso ekimen garrantzitsua izan zen komikiarekiko, bai Euskal Herrian zein estatu mailan eta badirudi inortxok ez diola errekonozimendu hori ematen. Juanma gure kolaboratzailea da eta Deustuko unibertsitatean dabil, hortik argitalpen bateratua sortu zen“. Nahiz eta euskeraz zerbait argitaratu duen eta azokarako Habeko Mik atera, estatu mailan mugitzen den argitaletxea izanik arrotz sentituko ziren hor nonbait: “Mundu apur bat itxia eta probintzianoa dela uste dut. Tipo batek Luis Duranen komiki bat erosi behar zuen bertako estandean eta lagunak erran zion “no, que es un facha” eta tira guk argitaratzen ditugunen artean Luis Duran ez bada euskal kulturan pertsonai bat ez dakit, euskal sari literario bat du eta guzti. Durangon hiru erakustoki eskatu genituen eta bakarra eman ziguten eta oraindik ez dakigu zergaitia ere, gu ordaintzeko prest geunden. Azkenean gauza ez dago oso argi ere euskal liburu eta disko azoka bada, euskaraz idatzitakoa edo euskal gaiarekin? Nahiko zaila da hori ezartzea, hor dago TMEOrekin izandako afera, ez zirela ez bata ez bestea, eta TMEOk ez badu Euskal Herriko kulturan eraginik esango didate. Azkenean noski, TMEOa Durangon da”.\nAzkenik Fernandori etorkizunerako asmoen inguruan galdetu genion: “Orain arte autore komikia funtzionatu digula ikusi dugu eta horixe da gainera gehien kontrolatzen duguna, hortaz, horrekin segituko dugu gehien bat. Internazionalki apurtxo bat mugitzea espero dugu ere, Frantzian eta Portugalen adibidez, eskubide batzuk saltzen eta bar. Zorionez jada badugu kalitate estatus jakin bat eta jendeak komiki mota jakin bat argitaratzeagatik ezagutzen gaitu, hortaz, komiki berri bat argitaratzean irakurlegoak zerbait espero du eta guk itxaropen horiek betetzen jarraitu nahi dugu.”\nHala izanen dela uste dugu eta erne ibiliko gara. Ikusiak ikusita mereziko dutelakoan gaude. itzuli edukien zerrendara THE BALDE 23 OSOA JEITSI. IKUSI FLASHA info@thebalde.net


Anais Ninek enkarguz idatzi zituen ipuin erotikoak bildu dituzte ‘Venusen delta’-n | EIBZko liburutegia\nAnais Ninek enkarguz idatzi zituen ipuin erotikoak bildu dituzte ‘Venusen delta’-n\nOdei Irigoien Aizpitarte / 2013-04-10 / 468 hitz\nIpuinak itzultzean euskarazko hiztegi erotikoaren «batasun falta» nabaritu du Arrula itzultzaileak.\nAnais Nin idazlearen (Neuilly, Frantzia, 1903-Los Angeles, AEB, 1977) hamabost ipuin erotiko eman dituzte argitara Venusen delta liburuan. Garazi Arrulak itzuli du Txalaparta argitaletxeak Literotura sailean kaleratu duen alea. Arrula eta Mikel Soto editorea ados agertu dira literatura erotiko «apurtzailea» berria ez dela. «Fifty shades of Grey liburua best seller bihurtu da. Badirudi iraultzailea dela, baina atzerapauso nabarmena da; 40ko hamarkadako Anais Ninen idatziak edo XVIII. mendean Sadeko markesak idatzi zituenak iraultzaileagoak dira. Feminismotik ere urrats sendoak egin dira genero honetan», nabarmendu du Sotok.\nArrulak genero erotikoko literatura euskarara itzultzeak dauzkan zailtasunez egin du berba. Izan ere, «terminologia zehaztu» behar izan du, aurrekoetan «batasun falta» sumatu baitu desirari loturiko hiztegiari dagokionez.\nEuskalduna eta bijoua ipuina da liburuan bildu dutenetariko bat. Horretan protagonista euskalduna pertsona sexualki desiragarri gisa jarri zuen Ninek. Sotoren arabera, «hori idatzi zen lehen aldia» litzaketeke hori. Bederatzi protagonista ageri dira ipuinetan, batzuk errepikatu egiten baitira. Horietariko sei andrazkoak direla azaldu du Arrulak, eta bitan narratzaileak voyeur baten roletik egiten duela kontakizuna.\n«Sexu klinikoa», aspertu arte\nParis inguruan jaio bazen ere, AEBetara egin zuen oso gazterik Ninek. Gurasoak banandu egin ziren, aitaren promiskuitatea zela medio. Hogei bat urterekin Parisera itzuli zen idazlea, eta bertan Henry Miller idazlea eta Otto Rank psikoanalista ezagutu zituen, besteak beste, baita Parisko garai hartako giro bohemioa ere. Eragin nabarmena izan zuten horiek bere lanetan. 60ko hamarkadan Ninen ideiez elikatu zen mugimendu feminista bere ikuspuntuak garatzeko.\nNinek berak bere burua garai hartako aktibismo politikoari lotu ez arren, hainbat aipu esanguratsu laga zituen: «Irakurri ohi ditudan emakumeak beren burua askatzeko gai ziren emakumeak izan dira, beren askatasuna eskatzen ez zutenak, hori sortzeko kapaz zirenak». 60ko hamarkadan egindako hitzaldi sorta batean egin zituen berbak dira horiek.\n40ko hamarkadan idatzi zituen Venusen delta-ko istorioak, fikzio erotikoa nahi zuen bildumagile aberats anonimo baten enkarguz; idatzitako orrialde bakoitzeko dolar bat ordaintzen zion. Argirik ez zuten ikusi, ordea, 70eko hamarkadan idazleak horrela erabaki zuen arte. Izan ere, pertsonaiei muturreko karikaturak zirela iritzi zien. Soto nabarmen agertu da desadostasunean: «Pertsonaia garatuak eta sendoak dira, psikoanalitikoki oso landuak».\n«Bildumagile estimatu hori: gorroto zaitugu. Sexuak bere indar eta magia guztia galtzen du esplizitua, mekanikoa eta hanpatua bihurtzen denean(…) Sexua hainbat osagairekin nahasi behar da: malkoak, barreak, hitzak, promesak, eszenak, jelosia, inbidia, beldurraren zapore guztiak, atzerrirako bidaiak, aurpegi ezezagunak, eleberriak, istorioak, ametsak, fantasia, musika, dantza, opioa eta ardoa». Liburuaren hitzaurrean Ninen egunerokoen pasarteak jarri dituzte, eta horietariko zati bat da aurrekoa.\nZehazki, bildumagile aberatsari idatzi zion eskutitzaren pasarte bat da, horrekin ipuin erotikoak harentzat idazteari lagatzeko. Horrela azaldu zuen: «Istorio erotikoak idaztea santutasunerako bide bihurtu zen, eta ez libertinajerako bide». Idazleak enkarguz idaztea nola bizi zuen kontatzen da egunerokoen pasarteetan, besteak beste. Enkarguak egiten zizkionak istorioetatik «poesia dena» kentzeko esaten zion, «sexuan zentratzeko»; Ninen ustez, «sexu klinikoa» idaztera bultzatzen zuen bildumagileak.\nKategoria Berria egunkaria, Liburua, etiketak 2013, Anais Nin, Berria, Garazi Arrula, Liburua, Odei Irigoien, Txalaparta, Venusen delta by Amaia. Gorde lotura.


Herri musika tresnen entziklopedia Juan Mari Beltran eta bere lan taldearen eskutik | Culture | KAZETA\n14 MAI 2022 - 07:35h\nHerri musika tresnen entziklopedia Juan Mari Beltran eta bere lan taldearen eskutik\nEuskal Herriko musika tresnei buruzko entziklopedia osatzen hasi dira Juan Mari Beltran Argiñena eta bere lan taldea. «Jendeak ezagutu behar du herrian nolako musikak eta soinu-tresnak izan diren», dio ikerlari, musikari eta irakasleak.\n“Soinu-tresnak euskal herri-musikan” entziklopedia Oiartzunen bizi den etxarriarraren urte luzetako ahaleginaren eta harekin aritu diren kideen fruitua da, Gaur8 agerkariak jaso duenez. Iñaki Eguren, Orkatz Arbelaitz, Itziar Navarro, Aitor Larrañaga eta Aingeru Berguices aipa daitezke lantalde horretan, baina jende gehiago sartuko da aurrerago.\nEntziklopediak argitalpen fisikoa izanen du, eta baita online bertsioa ere, Soinuenearen webgunean. Lehendabiziko liburukia, flautei eskainia, kalean da jada, hotsak aditzeko diskoarekin batera. Interneteko bertsioan ikus-entzunezkoak jarriko dituzte. Eta, lehen aipatu dugun herri musika zerbait bizia bezala ulertzeko moduari fidel, kontzertu berezi batean aurkeztuko dute lana.\n«Garrantzitsua da jakitea zer gertatzen zen, nola girotzen zen gure herria eta jarduera. Bizitza musikarekin izaten zen»


Lidia - Wikipedia, entziklopedia askea.\nLidia (asiriera klasikoz: Luddu; antzinako grezieraz: Λυδία) Asia Txikiko mendebaldeko Burdin Aroko erresuma bat izan zen. Antzinako Joniatik ekialdera zegoen, gaur egungo Turkiaren barneko Uşak, Manisa eta İzmir probintziak dauden tokian. Populazioa lidieraz mintzo zen (Anatoliako hizkuntza bat). Homerok Meonia deitzen zion eskualdeari.\nk. a. 1200 – k. a. 546\nLidia antzinako erresumaren kokapen-mapa\nHititen inperioa erori zenetik persiar akemenestarrek bereganatu zuten arte iraun zuen erresumak. Txanponak egin ziren lehen lurraldea izan zen, Txinan eta Indian baino lehen, K.a. VII. mendearen erdialdean, Giges-en erregealdian.\nAsia Txikiko mendebaldeko eskualde bat zen. Haren mugakideak hauek ziren: iparraldean, Misia; hegoaldean, Karia eta Frigia. Merkataritza-bide handiek zeharkatzen zuten eskualdea, eta meatzaritza-baliabide garrantzitsuak zituen (urrea eta zilarra, besteak beste).\nLidiako hiri nagusiak, Lidiaren mende garai batean egon ziren Joniako Esmirna, Efeso eta Mileto hiriak kenduta, hauek izan ziren, Ptolomeoren arabera:\nHondakin bizantziarrak Sardes hirian\nSardes, erresumaren hiriburua.\nFiladelfia, Sardestik 45 bat km hego-ekialdera.\nTiatira (grekoentzat, Pelopia: Πελοπία), Sardestik 40 km ipar-ekialdera. Indigo koloregaiaren merkataritzaren gune nagusietako bat izan zen.\nMagnesia, Sardestik 56 km mendebaldera.\nHasieran, Frigiaren mende egon zen eskualdea. Homeroren arabera, Atis jainkoaren seme Lidos izenetik dator Lidia izena. Asiriarrentzat eta egiptoarrentzat, Lud zuen izena eskualdeak. Frigiaren inperioa erori ondoren, K.a. VI. mendean, sortu zen Lidiar Inperioa. Gorenaldian, Lidiak ia Asia Txiki osoa bereganatu zuen, Lizia izan ezik. Karia eta Bitinia ere haren mende zeuden.\nKreso errege lidiarrak porrot egin zuen erresuma zabaltzeko gerretan, eta K.a. 546an Ziro Handiak bereganatu zuen Lidia, eta Persiaren mende gelditu zen. Alexandro Handiaren konkisten ondoren, seleukotarren erresumaren parte izan zen, eta Pergamoren mende gelditu zen ondoren (K.a. 260). Geroago, Erromatar Inperioaren mendera pasatu zen, K.a. 129an, eta Asia Txikiko erromatar probintziaren parte izan zen.\nErromatarren mende egon zen garaian, helenizatu egin zen, eta, IV. mendean, kristautu. Lidia Ekialdeko Erromatar Inperioaren probintzia jendetsu eta aberatsa izan zen. Hala jarraitu zuen, 1206an laugarren gurutzadak Bizantziar Inperioa zatitu zuen arte. Nizeako Inperioaren mende gelditu zen orduan.\nAzken aldaketa 17 maiatza 2021(e)an, 15:17(e)tan\nOrriaren azken aldaketa: 17 maiatza 2021, 15:17.


Hem-Lenglet - Wikipedia, entziklopedia askea.\nCanton of Cambrai-Ouest (en)\n50° 15′ 29″ N, 3° 13′ 42″ E / 50.2581°N,3.2283°E / 50.2581; 3.2283Koordenatuak: 50° 15′ 29″ N, 3° 13′ 42″ E / 50.2581°N,3.2283°E / 50.2581; 3.2283\nWasnes-au-Bac, Abancourt, Bantigny, Féchain, Fressies eta Paillencourt\n280 (%49.6) 285 (%50.4)\nHem-Lenglet Frantziako udalerria da, Nord departamenduan dagoena, Hauts-de-France eskualdean. 2013an 526 biztanle zituen.\n2007an Hem-Lenglet udalerrian erroldatutako biztanleak 526 ziren. Familiak 203 ziren, horien artean 49 pertsona bakarrekoak ziren (26 bakarrik bizi ziren gizonak eta 23 bakarrik bizi ziren emakumeak), 64 seme-alabarik gabeko familiak ziren, 86 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 277 etxebizitza zeuden, 207 familiaren etxebizitza nagusia ziren, 35 bigarren erresidentzia ziren eta 35 hutsik zeuden. 240 etxeak ziren eta 3 apartamentuak ziren. 207 etxebizitza nagusietatik 172 bere jabearen bizilekua ziren, 31 alokairuan okupaturik zeuden eta 4 doan lagata zeuden; 3 etxek gela bat zuten, 10 etxek bi zituzten, 29 etxek hiru zituzten, 55 etxek lau zituzten eta 109 etxek bost zituzten. 162 etxek euren parking plaza propioa zuten azpian. 91 etxetan ibilgailu bat zegoen eta 93 etxetan bat baino gehiago zituzten.\nHem-Lenglet udalerriko biztanleria-piramidea 2009an .\n2007an lan egiteko adina zuten pertsonak 340 ziren, horien artean 248 aktiboak ziren eta 92 inaktiboak ziren. 248 pertsona aktiboetatik 213 lanean zeuden (126 gizon eta 87 emakume) eta 35 langabezian zeuden (14 gizon eta 21 emakume). 92 pertsona inaktiboetatik 34 erretiraturik zeuden, 22 ikasten zeuden eta 36 "bestelako inaktibo" gisa sailkaturik zeuden.\n2009an Hem-Lenglet udalerrian 195 unitate fiskal zeuden, 501,5 pertsonek osaturik. Pertsona bakoitzeko diru-sarrera fiskalaren mediana urteko 17.189 euro zen.\n2007an zeuden 9 komertzioetatik, 1 erauzte enpresa zen, 1 eraikuntza enpresa zen, 2 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Hem-Lenglet udalerrian 9 nekazaritza-ustiategi zeuden.\nFéchain (1,5 km)\nFressies (2,6 km)\nWasnes-au-Bac (2,8 km)\nAbancourt (2,9 km)\nMarcq-en-Ostrevent (3,1 km)\nPaillencourt (3,8 km)\nBNF: 15266874n (data)\nOrriaren azken aldaketa: 10 azaroa 2020, 08:51.


Joseba Azkarraga: «Biktimek eta presoek konponbidearen parte izan behar dute» | Politika | Berria\nJoseba Azkarraga. Sare plataformako bozeramailea\n«Biktimek eta presoek konponbidearen parte izan behar dute»\nSare Herritarrak bost urte beteta, Azkarragak uste du «urrats bat aurrera» egiteko garaia dela. Bi erronka dituzte: euskal presoei ezartzen zaizkien «salbuespen neurriak» amaitzea eta «bizikidetza» sustatzea.\nEuskal Herriko instituzio nagusietan akordioak lortuta, Sarek presoen inguruko adostasunak bilatuko ditu Espainiako Gorteetan eta Europako Parlamentuan, Joseba Azkarragak (Agurain, Araba, 1950) BERRIAri azaldu dionez.\nBost urte bete ditu Sarek. Nolakoa da balantzea?\nArgi-ilunak ditu. Aurrerapausoak eman dira, baina badira kezkatzeko arrazoiak. Alde batetik, Sareren oinarri soziala zabaltzea lortu dugu. Gehiago gara, eta pluralagoak, eta hori zen gure helburuetako bat; alegia, euskal gizarteak bere osotasunean egitea aurre euskal presoen aurkako salbuespenezko egoerari. Baina, beste aldetik, estatuak egoera berriari eman dion erantzuna ez da nahiko genukeena. Oso pauso txikiak eman ditu, eta ez dugu lortu urruntze politikari amaiera ematea edota gaixotasun larriak dituzten presoen egoera hobetzea. Finean, ez dugu lortu euskal presoen aurkako salbuespenezko politikari amaiera ematea. Sareren erronka ez ezik, euskal gizartearen —eta batez ere estatuaren— erronka ere bada hori.\nAurrera begira jauzi kualitatiboa iragarri duzue. Zertan?\nUrrats bat egin nahi dugu aurrera. Bi dira erronka nagusiak: batetik, amaitu egin behar da giza eskubideak urratzen dituen salbuespen politika. Sarek uste du indarkeria mota desberdinen biktimek eta euskal presoek konponbidearen parte aktiboa izan behar dutela. Ikasturte berrian indarrak jarriko ditugu helburu horretan. Bestetik, bizikidetza landu nahi dugu. Kapazak izan behar dugu elkarri begiratzeko gorrotorik eta mendekurik gabe, gertatutakoa ahaztu gabe, baina etorkizunean begiak jarrita.\nEPPK-ko kideen bi heren ari dira Espainiako Estatuan ibilbide juridikoa egiten kaleratze prozesurako, baina Madrilek trabak jartzen dizkie.\nHirugarren erronka da hori. Presoek aukera izan behar dute, egungo legedia baliatuta, etxera itzultzeko. Gaur egun oso zaila dute bide hori jorratzea. Estatuak espetxe politikan aldaketak iragarri izan ditu askotan, baina hainbat baldintza jarrita, hala nola ETAk indarkeria uztea, armak uztea, desegitea... Hori guztia gertatu denean, ordea, ez da aldaketarik egon. Uste dugu presoei ahalbidetu behar zaiela, egungo legedia baliatuta, Euskal Herrira itzultzea. Zoritxarrez, euskal presoen %85 lehen graduan daude, eta ez diete uzten bide hori hartzen.\nPedro Sanchezek duela urtebete iragarri zuen espetxe politika aldatuko zuela, baina orain arte oso txikiak izan dira egindako urratsak.\nPreso batzuk Euskal Herritik gertuago dauden espetxeetara hurbildu izanak ez du esan nahi urruntze politika amaitu dela. Guk sakoneko aldaketak eskatzen ditugu. Presoek etxetik gertuen dauden kartzeletan egon behar dute. Gradu aldaketa bermatu behar zaie, eta aldaketa hori ez dadila egon hurbilketarekin lotuta. Presoak urruntzea erabaki politikoa izan zen, eta hura amaitzeak ere erabaki politikoa izan behar du.\nGobernuak zergatik ez ditu pauso gehiago ematen?\nKezkagarria da estatuak pauso hain txikiak ematea. Horrek agerian uzten du espetxe politika biktimen elkarteek eta eskuineko alderdiek zehazten dutela, eta ez estatuak. PSOEren gobernuari ausardia falta zaio, eta men egiten ari zaio hainbat biktimen elkarteren eta alderdien presioei. Onartezina da biktimen elkarteek espetxe politika baldintzatzea. Gobernuen esku egon behar du erabakiak hartzea.\nETAren biktima askorekin hitz egin dugu Saren, eta bakar batek ere ez du urrunketa politika babesten. Are, denek diote mendekurik eta gorrotorik gabeko elkarbizitzaren alde lan egin behar dela. Hego Euskal Herriko gizartearen gehiengoak eta instituzio nagusiek egungo espetxe politika aldatzeko eskatu dute, eta Espainiako Gobernuak ezin dio muzin egin euskal gizartearen eskaerari.\nEuskal gizartean adostasun zabala dago gai honen inguruan, baina, bestalde, Espainian alderdi, elkarte eta hedabide batzuek kontrako norabidean presio egitea erabaki dute. Nola egin aurre horri?\nOngi bereizi behar da biktimen hainbat elkartek publikoki diotena eta biktima bakoitzak pentsatzen duena. Ez baitu zerikusirik. Komunikabideek zeregin oso garrantzitsua dute gai honetan, gobernuen erabakietan eragiteko gaitasuna baitute. Hedabideek salbuespenezko legedia babesten jarraitzen duten bitartean, gobernuek nekez aldatuko dituzte politikak. Hortaz, hedabideei ere exijitu behar zaie argi esateko etorkizuna bizikidetzan eta adiskidetzean eraiki behar dela.\nHirugarren gradua eman berri diote Joxe Anjel Otxoa de Eribe larriki gaixo dagoen presoari. Baina gaixotasun larri eta sendaezinak dituzten beste hogei preso daude.\nOtxoa de Eribe aske utzi berri dute, bere osasun egoera muturrekoa denean. Askoz ere lehenago behar zuen kalean; hori da kontua. Azken hilabetean, aukera izan dugu gaixorik dauden hainbat preso bisitatzeko Santoñan, Logroñon, Zaballan eta Zueran, eta argi esan behar dugu preso horien osasun egoera oso kaskarra dela. Hori onartezina da bere burua demokratikotzat duen estatu batean. Estatuaren esku dago preso horiei 104.4 artikulua ezartzea eta baldintzapeko askatasuna ematea; ezin ditu oraindik preso mantendu. Bizitzaren eta heriotzaren arteko muga oso lausoa da gaixorik dauden presoen kasuetan. Espetxe legediak aukera ematen du preso horiek aske uzteko, eta, berdin dauden preso arruntekin erabiltzen bada, zergatik ez euskal presoekin?\nAskotan azpimarratu duzue gizarte zibilak espetxe politika aldatzeko duen indarra, eta eredutzat jo duzue Ipar Euskal Herriko eragileek eta Frantziako Gobernuaren artean irekitako elkarrizketa mahaia. Zergatik ez da posible halakorik Hego Euskal Herrian?\nIpar Euskal Herriko elkarrizketa mahaiari inbidiaz begiratzen diogu. Aurrerapauso itzelak eman dituzte bertan; kontuan hartu behar da duela bi urte Luhuson atxilotu zituzten bakegileak gaur egun solaskide direla Frantziako Gobernuarekin, eta lortu dutela Frantzian dauden euskal preso gehienak Euskal Herrira gerturatzea. Bitartekaritzak irekita segitzen du, gainera. Hegoaldean, ostera, zaila da halakorik lortzea; baina zailagoa da estatuan, hemen baino. Hor ere badugu lanerako esparru bat.\nZer asmo duzue?\nHego Euskal Herrian lortu egin dugu erakundeen zikloa ixtea euskal presoen defentsaren alde. Hau da, instituzio gehienak —udalak, hiru batzar nagusiak eta Gasteizko eta Iruñeko parlamentuak— bat datoz presoen eskubideen defentsan. Hego Euskal Herriko instituzioen zikloa itxita, estatuari begiratzeko ordua da. Gai izan behar dugu espetxe politika aldatzeko gaitasuna duten estatuko instantziei, hau da, Espainiako Gorteei eta Europako Parlamentuari helarazteko Euskal Herriko aldarrikapenak. Jauzi kualitatibo hori ere eman behar dugu.


Adolfo Kareaga - Wikipedia, entziklopedia askea.\nAdolfo Kareaga Fontecha (Bilbo, 1921eko urtarrilaren 8a - Bera, 2009ko maiatzaren 16a) bizkaitar abokatu eta politikaria izan zen. Adolfo Gonzalez de Kareagaren semea, zuzenbidea ikasi zuen Deustuko Unibertsitatean.\nBilbo, 1921eko urtarrilaren 8a\nBera, 2009ko maiatzaren 16a (88 urte)\nAdolfo Gonzalez de Kareaga\npolitikaria, abokatua eta industrialaria\nLiberalismoaren jarraitzailea, 1977an Acción Liberal Vasca alderdia inskribatu zuen. Hala ere, urte hartako hauteskundeetan senatari hautatu zuten Euskal Kristau Demokraziaren zerrendan. 1979an Zentro Demokratikoaren Batasunaren zerrendaburua izan zen Bilboko Udalerako.\n1989an Alderdi Popularrera pasa zen eta 1991n Unidad Vizcaína alderdia sortu zuen. Bi urte geroago El reto separatista liburua argitaratu zuen.\nAzken aldaketa 23 apirila 2020(e)an, 23:53(e)tan\nOrriaren azken aldaketa: 23 apirila 2020, 23:53.


Saturnino Legarda - Wikipedia, entziklopedia askea.\nLegarda, 1896ko irailaren 28a\nIruñea, 1970eko irailaren 3a (73 urte)\nklerikoa, organista eta musikagilea\nSaturnino Legarda (Legarda, 1896ko irailaren 28a - Iruñea, 1970eko irailaren 3a) nafar elizgizona, organista eta musikagilea izan zen.\nIruñean eta Donostian egin zituen organo, harmonia, kontrapuntu eta fuga ikasketak. 1913. urtean, kaputxinoen ordenan sartu zen, eta 7 urte geroago, apaiz egin zen. 1923. urtean, Buenos Airesera jo zuen, eta 40 urte eman zituen bertan. Stravinski, Respighi, Casella, Malipiero, Ravel, Perosi eta, batez ere, Manuel de Falla musikagile handiekin harreman estuak izan zituen. Mezak, ofizioak eta hil-otoitzak idatzi zituen, batez ere.


Goi-kargudunen ordainsariak - Datu multzoak - opendatabizkaia.eus\nErrekurtsoa eguneratu zen Goi-kargudunen, aholkularien eta beste zenbait karguen ordainsariak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Goi-kargudunen ordainsariak Duela 2 hilabete\nDatuen multzoa eguneratu zen Goi-kargudunen ordainsariak Duela 2 hilabete\nDatuen multzoa eguneratu zen Goi-kargudunen ordainsariak Duela 5 hilabete\nErrekurtsoa eguneratu zen Goi-kargudunen, aholkularien eta beste zenbait karguen ordainsariak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Goi-kargudunen ordainsariak Duela 5 hilabete\nErrekurtsoa eguneratu zen Goi-kargudunen, aholkularien eta beste zenbait karguen ordainsariak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Goi-kargudunen ordainsariak Duela 8 hilabete\nErrekurtsoa eguneratu zen Goi-kargudunen, aholkularien eta beste zenbait karguen ordainsariak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Goi-kargudunen ordainsariak Duela 11 hilabete\nErrekurtsoa eguneratu zen Goi-kargudunen, aholkularien eta beste zenbait karguen ordainsariak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Goi-kargudunen ordainsariak Duela 1 urte\nDatuen multzoa eguneratu zen Goi-kargudunen ordainsariak Duela 1 urte\nErrekurtsoa eguneratu zen Goi-kargudunen, aholkularien eta beste zenbait karguen ordainsariak erakusten dira. Metatutako informazioa zeinaren denbora- eremua 2019 eta 2022 bitartekoa da. datuen multzoan Goi-kargudunen ordainsariak Duela 2 urte\nDatuen multzoa eguneratu zen Goi-kargudunen ordainsariak Duela 3 urte\nDatuen multzoa eguneratu zen Goi-kargudunen ordainsariak Duela 4 urte\nErrekurtsoa eguneratu zen Goi-kargudunen, aholkularien eta beste zenbait karguen ordainsariak erakusten dira 2018-01-16 datuen multzoan Goi-kargudunen ordainsariak Duela 4 urte\nErrekurtsoa eguneratu zen oi-kargudunen, aholkularien eta beste zenbait karguen ordainsariak erakusten dira-2017/12/31 datuen multzoan Goi-kargudunen ordainsariak. Duela 4 urte\nDatuen multzoa eguneratu zen Goi-kargudunen ordainsariak. Duela 4 urte\nErrekurtsoa batu zaio oi-kargudunen, aholkularien eta beste zenbait karguen ordainsariak erakusten dira-2018/01/01 datuen multzoari Goi-kargudunen ordainsariak. Duela 4 urte


Jokoak gehien bisitatzen of sukaldari doan\nJokoak gehien bisitatzen of sukaldari\nErrezeta beste ikasteko Postre den haurra polit horri eman garaia da. Ana supermerkatuan osagai necesasrios guztiak erosten zeramatela. Ondoren, bota zeure burua sukaldean sartu eta urrats-urrats errezeta jarraitu, besterik ez, beraz tarta gozo bat jasoko duzu. Ausartzen bazara, pastela egin dezakezu etxean, zure familia osoa gonbidatu.\nAnna Sukaldaritza Abc Baby Block Ca\nZuen beti maite sukaldaritza eta tarta apaintzeko, joko honekin, orain denbora handi bat izango duzu. Zu eta zu bakarrik, dira txokolate tarta eder hau apaintzeko arduraduna. Tarta kolorea, kopurua eta forma kandelak, eta are gehiago, dekorazioa osagarriak aukeratu ahal izango duzu. Bukatutakoan, argazkia atera eta, beraz, inork ez ahaztu urtebetetzea tarta eder hau.\nAlicia guztiak ezarrita dago Halloween ospatzeko. Bere lagun guztiak dira eagerly gozoak ateratzen dira armiarma cupcakes bereziak epaiketa egiteko zain. Baina sukaldean laguntza behar du, edo ez dute prest garai haiek. Jarraitu urrats errezeta guztiak eta "heriotza", ezkerretik zure gustura cupcakes. Gonbidatuak guztiak ezin itxaron hurrengo Halloween for delicious cupcakes horiek berriro jateko.\nSpiced Halloween Spider Cupcak\nGaur Princess Sofia egun berezi bat da, bere lehen pizza prestatzeko. Baina sukaldaritza honetan new txiki bat da, esku bat uzten sukaldean izango duzu. orea osagai guztiak jarri eta gero jarri labean ondo egosi arte daukazu. pizza prest dago ondoren, polita dekorazioa bat jarri ahal izango duzu. You gonbida ditzakezu printzesak beste guztiak! .\nPrincess Berezia Sofia Pizza\nEmma gonbidatu ditu, eta laster, beraz, ez da hainbeste denbora zerbait jan prestatu behar, beraz, ideia ona izango litzateke, gozoak Oiasso hanburgesa bat prestatzeko, sukaldean lagundu hanburgesak gozoak uzteko. Egin behar duzun lehenengo gauza da osagai supermerkatuan joan. Ondoren, jarraitu errezeta argibideak eta senide ziur Emma besterik jaki gozoak pozik.\nHau Halloween berezi bat, non sukaldean sartu gozo pastela terrifyingly ona bake behar duzu. Jarraitu gutun argibideak eskuineko bidea nahastu osagai guztiak. Bukatutakoan, nahi izanez gero, emaitza, egin zure sukaldean zure lagunak gonbidatzeko, Halloween gauean dastatu ahal izango dituzu.\nSukaldaritza Halloween Cake\nHalloween gertu dago eta Emma denek hunkituko xehetasun fantastikoa, kolorez betetako eta lurid tarta bat egin nahi du. Sukaldera sartu eta bere laguntza pastela zaitez eta utzi ikusgarriak eta zure lagun guztiak zure aho zabalik. Posibilitate eta konbinazio azken apaintzeko ehunka duzu. Ez dago ezer, ez duzu nahi bada, hasi zara gorako adina aldiz nahi duzun bezala.\npizza Italian oso plater tipiko bat da eta orain aukera sukaldean sartu eta zure delicious kurruskaria egin pizza prestatzeko behar. sukaldaritza errezeta prestatzeko beharrezko osagai guztiak eta lanabesak aurkitu behar hasi aurretik. Ondoren, jarraitu urrats hauek eta pizza bikaina jasoko duzu. ausartzen baduzu, zure sukaldean saiatu duzu.\nPizza Chef Eskola\nnahi duzu sukaldaritza bada, batez ere baking've zure joko ezin hobea ematen. Joko honekin marrubi gozoak kopa batzuk gainean gailetak gozoak panda pastelak egin dezakezu. beharrezko tresna guztiak hartu, beraz, ez duzu ezer galdu behar duzu aurretik, ondoren, letra errezeta jarraitu ahal izango duzu, beraz, bakarrik get delicious shortbread egiteko. Bukatutakoan animatzen dituzu duzun cookies prestatzeko zure sukalde propioa.\nHasiera aberatsa postre gauean craving duzu? Zorionez Chef Oti aberatsaren azenarioa pastela egin duzu izango duzu, beraz, ez galdu zure mahaia ukitu gozo bat lagundu behar duzu. Sukaldean lortu, jarraitu urrats argibideak dela adierazten duzu, eta, amaitzen duzunean beharko duzu aurretik aberatsa eta fantasiazko azenarioa pastela guztiek.\nOti Cooking ikasgaia: Carr\nGozogintza gozatu baduzu eta zauden sirenak sutsua, ezin duzu gelditu joko eder hau jotzen. Izan dituzu cupcake polit bat egiteko, baina ez edozein besterik, eta oraingo honetan ez du sukaldean izango da, ez bada hondoaren ere. Aukeratu cupcake perfektua sortzeko aukera guztiak ditu. Apainketa konbinazio guztiak nahi duzula emaitza pozik arte egin ahal izango duzu. Icing zure gozoa duenez, jarri dituzu Sirenatxoa.\nDa denbora sukaldaritza emateko zerbait berezia egin behar! Sukaldera sartu eta urratsez urrats jarraitu gozo pastela fun piruleta maitagarria Minions errezeta bat bihurtu ahal izango duzu egiteko. Noiz egin duzun pastela eta behar bezala eman duzu, pertsonaiak horia Gru, nire gogoko villain protagonistetako pertsonalitate ezberdinak lortzeko beharrezko dekorazioa jarri behar duzu.\nSukaldaritza Frenzy: Minion Lollipop


“Anitzek ez dakite euskara, eta goxotasunez joan behar da” | “Anitzek ez dakite euskara, eta goxotasunez joan behar da” – iparraldekohitza\nGaztealdian parte hartu du Altzugaraik, Euskal Herriko bederatzi gazte zortzi egunez euskara hutsean bizitzeko parioan. Euskal Filologiako gradua egiten ari da, Gasteizko fakultatean.\nKolegioa giristino pribatuan egin zuen, elebidunean; lizeoa, Garaziko Nafarroako ikastetxe publikoan, elebidunean. Geroztik unibertsitatera joana da Xalbat Altzugarai (Urepele, 2001), Euskal Filologia ikastera; lizentzia abiatu du EHUn, Gasteizko fakultatean. Han egin du Gaztealdia aste egunez, eta Urepelen aste hondarrez.\nEuskal Filologia eta Gaztealdia; euskararen hautua argi duzu.\nIkasketak ttipitatik elebidunean egin ditut, eta euskara ama hizkuntza dut etxetik. Euskal Filologia hautatu dut, sinpleki, euskara gehiago aztertzeko. Hizkuntza, edozein izan ere, maite dut aztertzea; euskara ama hizkuntza dudanez, berdin normalagoa da.\nGazterik jin zitzaizun gogo hori?\nKolegiotik banekien historia edo euskal ikasketak egiteko xedetan nintzela, baina lizeoan finkatu da zinez Euskal Ikasketen egiteko nahia.\nEta Gasteizera joatearena?\nIparraldetik nahi nuen joan, nolabait, beste gauza baten ikusteko. Modulu guziak euskaraz ditugu Gasteizen, eta Baionako fakultatean ez dituzte irakasgai guziak euskaraz. Hemengo egoera ikusi eta sentitu nahi nuen; bai euskararen aldetik, bai giroaren eta ikasketen aldetik. Eta, berdin, gazte saretze bat egin Iparraldearen eta Hegoaldearen artean.\nNola joaten zaizu esperientzia?\nMomentuko, biziki ontsa. Zorionez, lehen urtea egin ahal izan dugu jendea ezagutzeko gisan. Haatik, aurten, lehen urtekoak ikusten ditut, eta biziki zaila da haientzat elkar ezagutzea. Bi aste online ditugu, eta aste bat bakarrik presentzialean. Klaseak zatitu dituzte hiru edo lau taldetan, eta pixka bat nahaspilatua da; jendea ezagutzeko zaila.\nGasteizera Euskal Herri guzitik heldu dira gazteak. Zerbait sortzen du horrek zuen artean?\nGasteiz hiri erdalduna da, nahiz euskara geroz eta gehiago entzuten den. Ene ustez, fakultatea hemen plantatuz xedea izan zen hiria eta fakultate ingurua euskalduntzea. Euskal Herri guzitik jin gazte horiek euskaldunak dira kopuru handian, eta euskalduntze bat ekartzen dio hiriari; eta gure arteko elkar ezagutza eta saretzea biziki interesgarria da.\nSaretze hori nola egiten da, klaseetatik kanpoko jardueretan?\nElkarte munduan egiten da; fakultateko euskara taldean ere bai, bertso saioak antolatuz eta beste. Ikasle mugimenduetan ere egiten da. Gure esperientziak elkar trukatuz, aski naturalki egiten da.\nIlusio handiz jin nintzen honat. Iparraldean buruan sartu zidaten Hegoaldea zela euskararen arnasgune handi bat; ofizialtasunagatik, denek bazekitela euskaraz. Donostian, beharbada partez egia da, baina, Gasteizen gisako hiri nahiko erdaldun batean, lehen asteetan bitxi egiten du. Gure artean euskaraz ari gara, baina hortik kanpo mundu erdalduna da, eta txoke bat bezala eman zidan.\nEuskara batua duzue lotura?\nBai, batua jakiteak abantailak ekartzen ditu; elkarte munduan batura jotzen dugu elkar ulertzeko ez baikara espainolera edo frantsesera lerratzen. Laguntzen du, bai idatziz, bai ahoz. Gero, euskalkien aldetik…; ondarroar bat eta oñatiar bat ari direlarik zure taldean beren euskalkian, bistan da zailtasunak dituzula ulertzeko, baina usaiarekin ulertzen dituzu; eta fite usatzen da.\nBestearen euskalkia ulertzeko indarra bi aldeetakoa dea beti?\nDenetarik da. Bada jende bat zinez indarra eginen duena. Nihaurrek ez dut esperientzia txarrik ukan, baina nik uste dut badela jende bat ez duena ulertu nahi. Gure taldean bada elkar ulertzeko dinamika hori.\nZer berezitasunetan segitu nahi zenituzke ikasketak?\nBeharbada, soziolinguistikako master bat, baina ez dakit zinez oraino. Ez dut xede finkorik; euskararen erabilera eta horren inguruko gertaera eta aldaera batzuk ikertzeak interesatzen nau.\nNondik deliberatu zenuen Gaztealdian parte hartzea?\nLagun batek erran zidan. Nik, baietz; zortzi egunez euskara hutsean bizitzea… Horrelako desafioetan beti sartzen naiz. Espontaneoki jin zitzaidan nahia.\nGaztealdiko asteburua Urepelen egin duzu?\nBai. Konfinatuak garenez, familiarekin ez dut sorpresa handirik izan, beti euskaraz ari baikara.\nUrepeldar gazteekin euskaraz aritu al zara?\nEuskararen egoera nahiko kaskarra da gure belaunaldiko gazteen artean. Nahiz eta euskara denek jakin, ez dugu sekula praktikatzen gure artean. Batzuekin bai, baina ez kopuru handian. Lizeoan berriz hasi ginen batzuk euskara gure artean baliatzen, baina egia da Urepelen gazte belaunaldian zaila dela.\nBaikor agertu zara Gaztealdian.\nTalka bakarra izan nuen, lehen egunetan, medikuarenean ordua hartzean, baina, gero, euskararen arnasguneak baizik ez ditut aurkitu. Sorpresa ederra izan nuen, supermerkatuan norbaitek euskaraz egin baitzidan.\nIparraldean izan balitz?\nIparraldean ezagutza gora joan da azken urteetan, baina kasu eman behar dugu erabilerarekin. Jende anitzek ez dakite euskara, eta goxotasunez joan behar da haiengana, ez beldurtzeko, eta interesa pizteko, jendea askotan erasokor jartzen baita euskara entzutean. Behar da goxotasunez eta lasai-lasai hartu.


"Donostiako eragileekin elkarlanean antolatu dugu Korrika" : Irutxuloko Hitza\n"Donostiako eragileekin elkarlanean antolatu dugu Korrika"\nHurrengo asteko igandean Donostian biziko dena euskaltzale askoren lanaren emaitza izango da, besteak beste, AEK-ko Aitziber Otegiren eta Luix Intxausperen lanarena. Antolaketa nolakoa izan den kontatu dute, baita Korrika atzeratu izanak nola eragin duen aztertu ere.\nAitziber Otegi eta Luix Intxauspe, Donostiako AEK-ko kideak. (Argazkia: Beñat Parra)\nHemen da 22. Korrika. Nolakoa izan da antolaketa?\nAitziber Otegi (A.O.): 2020ko irailean erabaki genuen 22. Korrika urtebete atzeratzea, baina, ordurako, gauza batzuk antolatuta genituen –ibilbidea, esaterako–, eta, hain zuzen ere, gauza horietako batzuk erabiltzen ari gara orain. Beraz, antolaketa aldetik ez da horrenbesteko lana izan, eta betiko dinamikan gabiltza. Hori bai, jende kopuruari dagokionez, eromena nabaritzen dut, gero eta jende gehiago dago! Beste urteetan, otsailean oraindik nahiko lasai nenbilen, baina, aurten, Gabonetatik bueltan hasi zen mugimendua: posta elektroniko ugari, eta abar. Gu betiko eragileekin harremanetan jartzen hasi aurretik, eskaera ugari genituen. Argi dago jendea oso gogotsu dagoela.\nLuix Intxauspe (L.I.): Korrika hemen bukatzeak suposatu du lan gehigarria, eta horren antolaketa ikasturte honetan izan da. Hala ere, nahiko arina izan da, Donostiako eragileekin elkarlanean egin dugulako eta proposamen ugari izan ditugulako mahai gainean. Momentu batzuetan, jarduera gehiegi izan ditugu mahai gainean, eta horrek bere zailtasuna du, baina Korrikarako dagoen gogoa adierazten du. Horrela lan eginez, horrelako zerbait antolatzea fardel handi bat izanda ere, errazago egiten duzu lan, babesa sentitzen duzulako.\nBoluntario askok eman dute izena?\nL.I.: Txandak osatzen ari gara, eta hiriko eragileak laguntzen ari dira txanda horiek osatzeko: auzoetako batzordeetako jendea, esaterako. Nabaritzen dugu jendeak Korrikarako gogo handia duela. Orokorrean, ekitaldi sozial handi batentzako gogoa dago gizartean, eta, gainera Korrikak atxikimendu emozional handia dauka Euskal Herrian.\nNola eragin zion AEK-ri eta euskalgintzari, orokorrean, Korrika atzeratu behar izanak?\nA.O.: AEK-k eta Korrikak nabarmendu nahi izan dute euskarari kalean eman behar zaion garrantzia. Izan ere, pandemiarengatik urtebete atzeratu behar izan dugu Korrika, eta, pandemiarengatik, hain justu, pertsona askoren bizitzetan desagertu egin da euskara, edo, gutxienez, presentzia galdu du. Horregatik, Korrika beharrezkoa da, euskara bere mailan egoteko eta presentzia izan dezan.\nBestetik, Korrikak bi helburu ditu: euskararen presentzia areagotzea eta helburu ekonomikoa. EAEn diru laguntzei dagokienez hobeto egonda ere, Nafarroan eta Ipar Euskal Herrian egoera ez da berdina. Hortaz, derrigorrezkoa da oraindik Korrika egitea, are gehiago pandemia ostean. Horrela, aurten helburua da Euskal Herriko euskaltegi guztiei laguntza ematea.\nL.I.: Azkenaldian, hainbat albiste ikusten ari gara euskararen erabileraren inguruan: arnasguneetan erabilera jaitsi da, esaterako. Horregatik, argi dago Korrikak funtzio nagusi bat betetzen duela euskararen normalizazioaren bidean. Askotan, ematen du orain arte egindako lan guztia nahikoa dela, baina azken datuek erakusten dute euskararen normalizazioan tinko eusten ez badiogu hemen ez dela egongo ezer ziurtatuta.


Boluko bizilagunak, euren egoeragatik kezkatuta - Bergara - Goiena.eus\nBoluko bizilagunak, euren egoeragatik kezkatuta\nMaite Txintxurreta 2017-02-10 15:37\nAtzo, eguena, sartu ahal izan zen peritua azkenik Bolua kaleko 59. atariko etxe guztietan. Tartean, lehen pisuko ezkerrekoan, kaltetuena izan den etxebizitza.\nDolores Santos bizi da luiziak gehien kaltetu duen etxebizitzan, eta bere suhia, Karlos Etxaniz, 59. atariko komunitateko presidentea da gaur egun. "Egoera oso-oso larria da", dio azken honek. Etxeko gela guztiak lokatzez beteta dituzte. "Lur guztia ziur aldatu egin beharko dugula". Horrez gain, altzariak ere kaltetuta dituzte.\nDolores Santos gaur sartu ahal izan da lehenbizikoz etxea laga behar izan zutenetik. "Penagarri" ikusi duela dio, eta nahiko lukeena da kalteen konponketaren gastuei aurre egiteko laguntzaren bat izatea. "Ahal bezainbeste borrokatuko dugu, ez da gutxiagorako eta", dio.\nAtari bereko bigarren pisuko etxebizitzetako jabeek zorte hobea izan dute, eta haien etxeek ez dute aparteko kalterik. Lehen pisuko eskumako etxean ere ate azpitik lokatza apur bat sartu da sarrerara, eta leiho bat pitzatuta dago, baina gainontzean kalteak ez dira handiak.\nEtxebizitza partikularrez gain, baina, ataria bera ere nahiko kaltetuta dago, eta bertan konponketa lanak egin behar dira. Esaterako, luiziak paretan egindako zuloa konpondu behar da, kristalerak berrezarri behar dira, eta eskaileretako baranda aldatu behar da.\nBada, bizilagunen komunitatearen desioa ere izango litzateke lan horien gastuen kargu asegurua egin dadin. Horregatik, behin perituak ikuskaritza eginda, berrien zain jarraitzen dute.\n59. atariko familia guztiak eta 61. atarikoak diraute, momentuz etxetik kanpo, bost familia, denera.


Lege-Oharra eta pribatutasun-politika – Hedatzen\n“Lege-informazio” honen bidez, HEDATZEN Gipuzkoako Gizarte Ekimeneko eta Esku Hartzeko Entitateen Elkarteak (aurrerantzean HEDATZEN), bere webgunearen erabiltzaileei jakinarazi nahi die zein den bere datu pertsonalak babesteko politika, modu horretan Europako Parlamentuaren eta Kontseiluaren 2016 apirilaren 27ko 2016/679 (EB) Erregelamenduak, datu pertsonalak tratatzeari eta datu horiek aske zirkulatzeari dagokionez pertsona fisikoak babestekoari buruzkoak (aurrerantzean DBEO); abenduaren 5eko 3/2018 Lege Organikoak, Datu Pertsonalak Babestu eta Eskubide Digitalak Bermatzekoak (aurrerantzean DBLO), eta Informazio Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legeak (aurrerantzean IGZL) erabiltzaile guztiei (interesdunak) aitortzen dizkien informazio-printzipioak betez.\nWebgunearen titularra: HEDATZEN, Gipuzkoako Gizarte Ekimeneko eta Esku Hartzeko Entitateen Elkarteak\nEgoitza soziala: Plaza Bizkaia 13, Bajo, 20011 Donostia-San Sebastián.\nTratamendua beharrezkoa izatea kontratu bat edo gehiago exekutatzeko edo datuak beharrezkoak izatea kontratu aurreko harreman baten testuinguruan. Kontratu horietan, adibidez, interesdunaren datuak gure zerbitzuren baten kudeaketaren testuinguruan lortu direnean gehitu ahalko dira, betiere ezinbestekoak badira horiek izapidetzeko (adibidez, zerbitzuak fakturatzea, jakinarazpenak egitea, etab.).\nHEDATZENek bildutako datuak baliogabetu egingo ditu jasotako edo erregistratutako xederako beharrezkoak edo egokiak izateari uzten diotenean. Bildutako datuak beste xede baterako erabiltzen badira, interesdunei jakinaraziko zaie eta haien aurretiazko baimena eskuratuko da tratamendu hori egiteko.\nHEDATZENek honako hauei jakinarazi ahal dizkie zure datu pertsonalak:\nKasu horietan, zure datuak xede egokietarako erabiltzen direla ziurtatuko dugu, Pribatutasun-politika honekin bat, eta datuak tratatzeko beharrezkoak diren kontratu edo klausulak sinatuko dira, HEDATZENek aplikatzen dituenen antzeko segurtasun-neurriak edo berdinak aplikatuta.\n“www.hedatzen.net” webguneko erabiltzaileak edozein unetan erabili ahalko ditu datuen babesaren arloko eskubideak; zehazki, honako hauek:\nDatuetan sartzeko eskubidea. Erakundeari galdetu ahal diozu zure datuak tratatzen ari den eta, hala bada, zein modutan.\nDatuak zuzentzeko eskubidea. Zure datu pertsonalak eguneratzeko eskatu ahal diguzu datu horiek okerrak badira, baita ezabatzeko ere hala nahi baduzu.\nTratamendua mugatzeko eskubidea. Kasu horretan, soil-soilik erreklamazioen aurrean babesteko gordeko ditu erakundeak zure datuak .\nDatuei aurka egiteko eskubidea. Tratamenduari aurka egitea eskatu ondoren, erakundeak datuak tratatzeari utziko dio zuk adierazitako moduan, betiere arrazoi legitimoengatik edo balizko erreklamazioetatik defendatzeko tratatzen jarraitu behar ez badira.\nDatuak ezabatzeko eskubidea. Zure datuak ezabatzeko eskatu ahal diguzu tratamendurako beharrezkoak ez badira, zure baimena kentzen baduzu, tratamendua legez kontrakoa bada edo horretarako legezko betebeharra badago. Kasua aztertu eta legea aplikatuko dugu.\nHalaber, baimena eman baduzu HEDATZENek informazio-jakinarazpenak bidaltzeko, edozein unetan kendu ahal duzu baimen hori.\nEz baduzu jarraitu nahi informazio-jakinarazpenik jasotzen edo goian adierazitako eskubideren bat erabili nahi baduzu HEDATZENen aurrean, bidali idatzi bat honako bitarteko hauetakoren baten bidez, zure izen-abizenak adierazita, NANaren edo antzeko identifikazio-dokumentu baten kopiarekin eta zure datu pertsonalei begira erabili nahi duzun eskubidea zein den azalduta:\nPosta bidez: Erref. Datuen babesa. HEDATZEN. Venezuela plaza 1 – 2. ezk. ezk. 48001 Bilbo (Bizkaia).\n“www.hedatzen.net” webgunearen erabiltzailea izango da emandako datuen egiazkotasunaren eta zehaztasunaren erantzule bakarra, eta HEDATZENek fede onarekin jardungo du, zerbitzuaren emaile gisa. Aurkeztutako datuak faltsuak badira edo hirugarrenen datuak aurkeztu badira haien baimenik gabe, HEDATZENek datu horiek berehala suntsitzeko eskubidea izango du, titularren eskubidea babesteko xedearekin.\nWebguneetan erakutsitako edukiak, irudiak eta logotipoak HEDATZENen jabetzakoak dira.Debekatuta dago horiek erabili, laga edo erreproduzitzea (partzialki edo osorik), baita horien jatorria aipatuta ere, horretarako baimenik eman ez bada.\nErabiltzaileak HEDATZENen jabetza industrialeko eskubideak errespetatzeko betebeharra du.Webgunea erabiltzeak edo bertara sartzeko aukera izateak ez dakarte berekin webgunean erabilitako marka, izen komertzial edo beste edozein zeinuren gaineko eskubiderik izatea.\nWebgune horretako edukiak HEDATZENen jabetzakoak dira, eta, lege-ohar honetan ezarritakoarekin bat, ez da ulertuko erabiltzaileari eduki horiek ustiatzeko dagoen edo egon daitekeen eskubiderik, webgunea eta haren zerbitzuak modu egokian erabiltzeko behar-beharrezkoak diren eskubideetatik haratago.\nHEDATZENek datu pertsonalen sekretu-betebeharra betetzeko konpromisoa hartzen du, baita horiek gordetzekoa ere, eta neurri tekniko eta antolakuntzakoak hartuko ditu datu pertsonalen segurtasuna bermatzeko eta horiek baimenik gabe aldatu, galdu, tratatu edo eskuratzea ekiditeko, horretarako teknologiaren egoera, gordetako datuen izaera eta horien arriskuak kontuan hartuta, 2016/679 Erregelamenduan (EB) (DBEO), 3/2018 Lege Organikoan eta datuen babesaren arloan aplikagarria den indarreko araudian ezarritakoarekin bat.\nHEDATZENek ahalegin handia egiten du webguneko edukietan egon daitezkeen akatsak ekiditeko, baina ez du bere gain hartzen balizko akats horien gaineko erantzukizunik. Beraz, gure erakundea kalte-galerengatiko erantzukizunetatik at egongo da, kalte-galera eragin duen arrazoia edozein dela ere: webgunearen funtzionamendua etetea edo webgunera sartzeko ezintasuna; erabiltzaileak webgunea erabiltzen dueneko pribatutasuna eta segurtasuna; hirugarrenak baimenik gabe sartzea, eta webguneko edukien zehaztasuna, sakontasuna eta unean-uneko eguneratzeak.\nHalaber, HEDATZENek webgunean erakutsitako edukien erabilera okerretik eratorritako erantzukizuna ukatzen du, eta eskubide adu eduki horiek eguneratu, ezabatu, mugak ezarri edo zuzenean sarbidea mugatzeko eskubidea du, aldi baterako edo betirako.\nHEDATZENek webguneko eduki ilegalak edo ustez ilegalak direnak ezabatu ahalko ditu abisurik gabe.\nHEDATZENek ez du bere gain hartzen webgune horietan ager daitezkeen eduki, informazio edo zerbitzuen gaineko erantzukizunik; horiek guztiak informazio gisa agertuko dira, eta ez dakarte berekin, inola ere, harremanik dagoenik HEDATZENen eta webgune horien titularren edo edukien titularren (pertsonak edo erakundeak) artean.\nHalaber, HEDATZENek jakinarazten du guztiz debekatuta dagoela gure webgunera zuzendutako estekak erabiltzea gure aurretiazko baimenik gabe. HEDATZENek ez du bere gain hartzen bere webgunerako estekak dituzten webguneetako edukien gaineko erantzukizunik.\nHEDATZENekeskubidea du Pribatutasun-politika hau unean-unean aplika daitekeen legeriaren arabera aldatzeko. Egindako aldaketak argitaratzen diren unean sartuko dira indarrean, eta, beraz, zure datu pertsonalak tratatzeko moduan aldaketa esanguratsurik egiten badugu, oso era adierazgarrian emango dugu aldaketa horren berri gure webgunean edo, bestela, zuzenean jarriko gara zurekin harremanetan. Ez bazaude egindako aldaketekin ados, ez jarraitu gure webgunea erabiltzen.


Zeanuri eta Bedia arteko "Arratiako Ibaiertzetatik"IX. martxa egingo da. Deia, Noticias de Bizkaia\nZeanuri eta Bedia arteko "Arratiako Ibaiertzetatik"IX. martxa egingo da\n08:45ean hasiko da Zeanuriko plazatik, eta ez da beharrezkoa izango aurretiaz izena emotea20 kilometroko luzera eukiko dau –lau ordu, gitxigorabehera–, zailtasun bako ibilbidetik, eta adin guztietako personentzat daegokia\nDEIA.EUS - Martes, 11 de Septiembre de 2018 - Actualizado a las 11:09h.\nBILBO. Datorren domekan, hilaren 16an, Zeanuri eta Bedia arteko “Arratiako Ibaiertzetatik” IX. martxea izango da. Arratiako Udalen Mankomunitatearen jardueretariko bat da, Europako Mugikortasun Jasangarriaren astea ospatzeko.\nDomeka honetarako Arratian antolatuta daukaten Herri-martxea Ibaizabal erreken ibaiertzean egingo da. Helburua da haraneko bidexkak eta oinez ibilteko bideak berreskuratzea, bai eta bertako auzo nahiz udalerrien arteko oinezkoentzako loturea be.\nMartxarako ez da beharrezkoa izango aurretiaz izena emotea, eta 08:45ean hasiko da Zeanuriko plazatik. Guztira, 20 kilometroko luzera eukiko dau –lau ordu, gitxi gorabehera–, zailtasun bako ibilbidetik, eta adin guztietako personentzat da egokia. Igorren energia berreskuratzeko, hornidura-gunea jarriko da.\nAntolatzaileek autobus-zerbitzua be aurreikusi dabe;izan be, autobusak 08:00etatik aurrera hainbat herritatik (Dimatik barne) etorritako personak garraiatuko ditu Bediatik Zeanurira, ibilaldiari ekiteko. Zerbitzuak 14:00etatik aurrera be funzionauko dau bueltarako, ibilbidea amaitutakoan Bedian egingo dan luntxaren ostean.\n“Arratia Ibaiertzetatik” martxearen azken edizinoetan ehun persona inguruk hartu dabe parte.


Hasiera » Hezkuntza » Lehen Hezkuntza » EKI\nLEHEN HEZKUNTZA .. EKI\nEKI proiektua konpetentzietan oinarritutako ikasmaterial berritzailea da, integrazioaren pedagogiaren bitartez aurrera eramaten dena.\n2008-2009 urteetan Euskal Herriko ikastetxe gehienek elkarrekin eraiki eta onetsi zuten Derrigorrezko Eskolaldirako Euskal Curriculumean oinarritzen da EKI. Azken batean, pertsonaren garapen osoa (norbanako, gizartekide eta izadikide gisa) lortu ahal izateko oinarri sendoak finkatzea bilatzen du; euskal kultur espezifikoaren eta unibertsalaren oinarriak eskuratzea; ondorengo ikasketak egiteko eta lan munduan aritzeko prestatzea; eta bizitza osoan zehar ikasten jarraitzeko prestatzea. Azken finean, bizitzan konpetente izatea lortzea du helburu.\nDagoeneko ez da nahikoa jakintza akademikoa eskuratzea. Edozein bizitza-egoeratan konpetentea izatea lortu behar du ikasleak; pentsatzen eta ikasten, komunikatzen, elkarrekin bizitzen, norbera izaten eta egiten eta ekiten jakin behar du. EKI material berriok Integrazioaren Pedagogia hautatu dute, irakasleek errazago irakasteko, ikasleek eraginkorrago ikasteko eta gurasoek prozesu horretan esku hartzeko. Egoerei irtenbideak aurkitzen ikasi behar du ikasleak, ikasitakoa egoera berrietan baliatzeko. Benetako egoera esanguratsuen aurrean jarrita, ikasleek egoera horietan behar dituzten baliabideak bilatzen eta erabiltzen ohitu behar dute; irtenbideak aurkitzen saiatu, bakarrik eta lan taldean moldatu, arazoen soluzioa erdietsi eta egoera berrietan ikasi dutena baliatu.


2012an Orion markatutako atun bat Mediterraneoan harrapatu dute, 124 kiloko pisuarekin - Urola Kostako Hitza : Urola Kostako Hitza\nMuskuilu-Harri elkarteko hiru kide. (Luis Azkue)\nUrteak dira, Azti Tecnaliarekin elkarlanean, Muskuilu-Harria elkarteko arrantzaleak harrapatutako atunak markatzen eta askatzen hasi zirela. Elkartetik azaldu dutenez, atunak “migratzaileak” dira, eta ehunka miliako joan etorriak egiten dituzte hainbat itsasotan barrena. “Gure kostaldean arrantzatzen diren hegalaburrak alebinak dira askotan, 12 kilotik beherakoak”. Horrelakoei, plastikozko espageti moduko bat jartzen diete atzeko hegalaren inguruan, gero itsasoan askatu eta haren segimendua egin ahal izateko. “Markatze lana ondo eta azkar egin behar izaten da, arrainak ez sufritzeko eta marka ondo finkatuta geratzeko”. Hala, 2012an Orion markatutako atun baten berri jakin dute Muskuilu-Harri elkarteko kideek. Joanito Dorronsorok, Antxon Sarasolak eta Txema Falquerenek Leireontzian markatu zuten atuna Mediterraneoan harrapatu dute berriro. “2012an, Oriotik 8 miliatara jaso zuten oriotarrek, eta 60 zentimetro eta 5 kilo zen orduan. 2019 urte bukaeran Maltatik hurre harrapatu dute, eta 1,97 metro eta 124 kilo zituen”.\nMuskuilu-Harri elkarteko kideentzat pozgarria izan da albistea, “egiten dugun lanaren balioa berresten du-eta”. Azti Tecnaliako arduradunak ere zorionak eman dizkie arrantzaleei, eta elkarteko kideek nabarmendu dute “eurentzat ohorea” dela ikertzaileekin elkarlanean jardutea.\nAtunak harrapatu eta markatzea ez da nolanahiko lana. Horregatik, Muskuilu-Harri elkarteko kideak urtero biltzen dira Aztiko ikertzaileekin eta bertan azaltzen diete prozedura. “Arraina markatzen denean, arrantzaleak apuntatu egin behar du zein ontzik egin duen markaketa eta zein den patroia. Horrez gain, markaketaren zenbakia, eguna, ordua, arrainaren luzera eta pisua eta non markatu den ere apuntatu behar ditu”.\nMuskuilu-Harri elkarteko kideek beren borondatez eta “gustu handiz” egiten dute lana, baina arrantzaleentzat kostu ekonomikoa ere baduela azaldu dute. “Lan honetarako diru-laguntzak oso txikiak dira, eta bakoitzak bere patrikatik ordaindu behar ditu erregaia eta erabiltzen diren aparejuak. Ikertzaileei laguntzeko egiten dugu, batez ere, arrantza jasangarri eta arduratsua babesten dugulako. Espero dugu urtero egiten dugun lanak fruituak ematen jarraitzea”.


Zigorra Nazio-Txapelketak (Santurtzi)\nGARRANTZITSUA - Lehiaketa-Atzerapena\nBizkaiko Tenis Federazioa, sortutako egoera kontuan hartuta KOMAHATSONDO-19a hartzen du hurrengo neurriak:\n*Datatik eta abisu berrira arte, geratzen dira federazioan elkartutako jarduera guztiak, Bizkaiko Tenis Federazioak zuzenki, Bizkaiko Txapelketak diren bezala, antolatuta, atzeratuta.\n*Gainerako txapelketa ofizialek, Bizkaiko Tenis Federazioaren egutegian sartuta, errespetatu behar izango ditu gomendioak, murrizketak eta osasun eta gobernukoak autoritateek onartutako prebentzio-neurriak.\n*Oraingoz, Eskola-Kirola EZ da eteten.\nElkarrizketa telefonikoaren arabera, martxoaren 12a, Bizkaiko Foru Aldundia, Eskola-Kirol sailarekin osteguna gaur 12 orduetan mantenduta, Eskola-Kirola ez da eteten eta Bizkaiko Tenis Federazioa ez dago aipaturiko lehiaketa atzeratzeko baimenduta.\nMantentzen diogu, Bizkaiko Foru Aldundiaren aldetik edozein jakinarazpeni, erneak\nGomendio hauek iraunaldia izango dute oraingo Martxoan, bere murriztapenari edo handitzeari kalterik egin gabe, zehar osasun-autoritateek diktatutako instrukzioen bilakaera betez.\nEragozpenak eta neurri hauekin eragin daitekeen kaltea sentitzen ditugu, direla kiroletakoak eta osasun autoritate eskudunek gurera segurtasunik handiena eskaintzeko linean proposatutako gomendioetako fruitua federazioan elkartuta eta familiak.\nEusko Jaurlaritzaren Osasun Departamentuak, bere web-orrian zehar, informazioa eta jarraitzeko gomendioak eskaintzen dizkizue.\nHalaber, zalantzarik egotekotan, efektura prestatutako telefonoan zeharreko Eusko Jaurlaritzaren Osasun Departamentuarekin harremanetan jartzea iradokitzen dugu (900 20 30 50)\nAlarma-Egoeragatik Federazioak bere funtzioak egiten jarraituko du Telelana-rekin abisu berrira arte.\nEdozein kontsultatarako gurekin harremanetan jar daiteke:\nTelefonoa: 685 751 689\nBizkaiko Foru Aldundiaren OHARRA (2020ko Martxoaren 12a)\nOndoren Bizkaiko Foru Aldundiaren OHARRA argitaratzen ditugu\nBizkaiko Foru Aldundiaren OHARRA\nOHARRA - Iñaki Lambarri Goñi VII Oroitza-Txostena\nOHARRA - Martiartu Klubaren tenisaren IX garaikurra\nJokoaren Agindua eta eguneratutako Koadroak V Open Eskola Kimuak Elizatea Barakaldoetako\nJavi Martinez Abisu Oroitza-Txostena


Mutildantzara sartzeko arrazoia eman du herritar talde batek — dantzan.eus\nHemen zaude: Hasiera › Hemeroteka › Mutildantzara sartzeko arrazoia eman du herritar talde batek\nMutildantzara sartzeko arrazoia eman du herritar talde batek\nHerriarena den ondarea pribatizatzea eta pribatizazio horri gaineara plaza publikoak eskaintzea ezin dela onartu diote\nMutildantza herriarena dela eta pribatizatzeko dagoen saiakeraren kontra daudela azaldu du prentsa aitzinean egindako deklarazioetan herritar talde batek. Beraiek ere zaindu, mimatu eta babestu nahi dutela ondare kulturala den mutildantza eta guzi horrengatik emakumeek ez dantzatzeko helburuarekin sortutako taldean sartu zirela Elbeten. Irakurri idatzia\nGaur egun Baztango Mutildantzariak taldeko burua denarekin solastu omen zuten 2012an, oraindik taldea sortu gabe zegoenean, «eta ondorioz, beraiek erran ziguten bezala, emakumerik gabe dantzatzeko taldea sortu dute aurtengo martxoan». Halere, taldea sortu eta gero ere elkartu omen dira solastera eta gauza bakarra nahi omen zuten: «beraiek dantzatzen zuten momentuetan emakumerik ez sartzea. Nesken presentziarik ez izatea… Gure auto-diskriminazioa nahi zuten, bazterrean gelditzea, ikusle».\nHorren aitzinean, Mutildantza ez dela gizonena bakarrik dio talde honek: «Mutil dantza herriarena da, denona, ikusle eta dantzariona, Zahar eta gazteena, gizon eta emaztekiena, gure kulturaren ondarea da. Eta hala denez gure ardura da babestea, mimatzea, zaintzea eta hori ezinezkoa da emakumeak, hainbatetan dantzen bizi iraupenaren eragile izan direnak, berriz diogu ezinezkoa da emakumeak baztertuta, emakumeak irainduta, emakumeen nahia mugatuta».\nTaldeak dio ezin dela onartu herriarena den ondarea pribatizatzea eta pribatizazio horri gainera plaza publikoak eskaintzea. «Kolpatu eta iraindu, plazatik bortxaz atera gaituztenak ezin dira herriarena den ondarearen jabe eta zaindari bihurtu» diote idatzian.\nElbeteko mutildantzaren aferak soka luzea dakar eta herritar talde honen aitzinetik, Elbeteko herriak eta besta batzordeak komunikatua argitaratu zuen eta honi erantzun egin zion Plazara Dantzara Herri Ekimenak prentsa-ohar bidez.\nElbeteko mutildantzan sartzearen arrazoiak eman ditu herritar talde honek.


Lorea Gernika, andrazko bat (Koldo Izagirre) – Ulialde\nLorea Gernika, andrazko bat (Koldo Izagirre)\nen 2020-05-18 2020-05-18 por weben Eleberria, Euskara, Liburuak, Literatura, Ulialde\nIzenburua: Lorea Gernika, andrazko bat\nIdazlea: Koldo Izagirre (Altza, 1953)\nLorea Gernika, andrazko bat eleberria Koldo Izagirrek prentsan argitaratzeko idatzi zituen artikulu labur batzuetatik sortu zen.\nLorea Gernikaren 53 pasadizo biltzen ditu liburu honek. Helburu zehatzik edo elkarren arteko harremanik ez duten arren, protagonistaren nortasuna aldatzen duten bizipen horien artean hari txiki bat marrazten da.\nLorea Gernika adin handiko emakumea da, eleberrian alde batetik bestera ibiltzen dena, bizitzeko baliabide ekonomiko nahikoak ditu, eta harreman oso ona du bilobekin. Koldo Izagirrek liburuko orrialdeak oso idazkera poetikoz betetzen ditu, ironia erabiliz, galdera eta hausnarketa txikiez gain. Irakurketa motela eskatzen du.\n“Hiru aldiz makurtu zen Ramiro Arrueren dantzari aingeruen azpian, luma eskuan zuela, Donibane Lohizuneko udal ezkongelan. Hantxe sinaturiko hiru hitzarmen estrategiko hauei esker, eta batez ere beste horrenbesteko banantzeen edo alarguntzeen ondorioz -ez dago garbi-, Lorea Gernikak nahikoa eusko bildu ahal izan du bizimodu erosoan laketzeko egungo euskaldunen izatea pairatuz, pentstatzen ikasiz, andrazko bihurtuz: ironia eta eztitasuna, umorea eta malenkonia.”\nKoldo IzagirreLorea Gernika andrazko batSusa\nMaitasun keinu bat besterik ez (Hasier Arraiz)


Hurrengo krisia, gero eta hurbilago\n2019ko azaroaren 14a, osteguna | Ordua Euskal Herrian 20:21:45\nEAEko adierazle makroekonomikoen joerak familien konfiantza murriztu du. Kapitalismoak bultzatzen duen ekonomia kolaboratiboa aztertu dugu. Lander Arretxea Argiako kazetariak musikarien sindikatua elkarrizketatu du.\nEl Salto - Hordago @HORDAGO_ElSalto | Jon Bernat Zubiri @jonbernat | Endika Alabort Amundarain @autogestioa\nTxostenak aztertzen duen beste elementu bat familien konfiantza da. Laboral Kutxa finantza-erakundearen datuen arabera, 2018ko hirugarren hiruhilekoan konfiantzak zertxobait okerrera egin du, taulan ikus daitekeen moduan. Familien iritziz, enpleguak eta egoera ekonomikoak hobera egiten jarraituko dute, baina hazkunde honekiko itxaropena asko murriztu da. Beste elementu guztiek (familien ekonomiak, aurrezteko ahalmenak, prezioen bilakaerak...) okerrera egingo dutela uste dute.\nIturria: Laboral Kutxa / Ekonomia eta Plangintza Zuzendaritza\nLanaren Ekonomia Bilbo Hiria irratian. Lotura hemen.\nKapitalismoaren izaera guztiz ezegonkorra da. Argi geratu da azken urteetan bizi izan ditugun ekoizpen eta lan harremanen gorabeherak ikusita. Krisiak sistema kapitalistaren ezinbesteko gertakariak dira. Produktibitate baxuko jarduerak eta enpresak desagerrarazteko eta langileen soldatak murrizteko izan dira beti krisiak. Mundu Gerren osteko “kapitalismoaren urte loriatsua” berriro errepikatu ez dela egiaztatu dugu azken mende erdi neoliberal honetan. Beherazko etekin tasak eta lurraren muga biofisikoak inposatutako egoera zahar-berri baten aurrean gaude, eta erantzun politiko global egokiak ematean asmatzea da usteltze ekonomikoa eta ekologikoa saihesteko dugun bide bakarra.\nKontrako bidea hartu dute Euskalerriko eta Europako agintari eta enpresari korporatiboek. Milioika enpresa eta lanpostu suntsitu dituzte, bukatzear dagoen “hamarkada galduan”. Austeritatea inposatuz eta langileen errentak jaitsiz, susperraldia deitzen duten testuinguru berria profitatu dute. Gauzatu dituzten lan erreforma, pentsioen eta beste politika sozialen murrizketa eta, oro har, enpresa-etekinak deszergapetzeko neurriak egokitzat hartzen dute egungo agintariek, beraien morroi diren komunikabideen laguntzarekin. Epe laburrera bere ezegokitasuna erakutsiko duen bide oker horrek ondorio latzak ditu ekoizpen eta lan harremanetan. Ondorio horiek enpresa kudeaketa eredu berrien bidez gauzatzen dira.\nHorienen artean berriena dugu “enpresa kolaboratiboa” bezala izendatu dena. “Txiroek lan egiten dute, klase ertain eta aberatsek ibilbide profesional bat egiten dute” gogoratzen digu lan berrosaketa horren inguruko ikerketa egiten dabilen Irati Mogollonek. “Errendimenduaren gizartea” liburuak azpimarratzen duen eran, garai bateko eskubide eta berme fordistak etengabeko beherakadan dauden aroan aldi baterako, azpikontratatu edo autonomoak diren langileak trepa kultura berekoian murgildu behar dira. Blablacar, Uber, Airbnb eta Deliveroo dira gure artean ezagunenak, baina mundu osoan plataforma kontinental erraldoien bidez hedatzen ari den lan harreman eredu berri baten aurrean gaude.\nEzinbestekoa da langileen aldeko erantzun politiko bat ematea, lehia ezegokia saihesteko neurrien eta berme sozialak ezarriko dituen erregulazio zehatzen bidez. Langile esplotatuen esparru juridikoa enpresari eta merkataritza-lehia artifiziala izatea ez da bidezkoa, eta “kapitalik gabeko ekintzaile ahul eta zorpetutakoen” arazoari erantzun kolektiboa eman behar diogu. Enpresa kolaboratiboei eta, oro ha, kapitalismo digital eta eguneroko bizitzaren merkatuan infiltratuak ditugun Amazon, Google, Facebook eta abarreko enpresa globalei jokalekua murrizteko neurriak ezarri behar ditugu. Epe laburreko ezinbesteko betebeharra da, kapitalismoak ezarritako jokabide berriak atzera-buelta izateko berandu izan baino lehen.\nHalan gertatu da Bartzelonan, non Udaletxeak Airbnb-k eskainitako hainbeste pisu ilegalak desaktibatzera behartu du. Uber eta taxisten arteko liskarra, edo Deliveroo jatetxeen etxez-etxeko banaketa langileen grebak izan dira eremu honetan azaleratu diren gatazka nagusiak. Arazoa enpresa gutxi batzuetatik haratago doa, merkatu ekonomiak desarautu eta izaera berriak hartzen dituen turbokapitalismoaren garai honetan. Traficantes de Sueños argitaletxe eta kolektiboak urteak daramatza eraldaketa horien azterketa egiten. Adibidez, 2003n Bifok zera esaten zuen : "Formakuntza altuko milioika langile urduritasun larria baldintzetan lan egitea onartu dute, esplotazio bortitza egoeretan, soldata oso baxuekin gainera. Langileek beren buruak norberaren enpresari moduan irudikatzen dituzte, eta etengabeko lehiakortasuna bizitzaren legea bihurtu dute" (10). Urteak igaro dira, eta gero eta gehiago igortzen dute mezu hori agintari jeltzaleek, erakunde publiko zein pribatuen bidezko kanpainak eginez.\nArazoa ez da bakarrik langile horiek jasaten duten esplotazioa. Gero eta bizkorrago gertatzen den gizarte osoaren eraldaketa-prozesu baten atarian gaude, belaunaldi berrien bidez aplikatzen dena, batez ere. Aurkako borroka orokor bat aktibatu ezinean, kapitalismoaren erreforma bat bizitzen ari gara. Cristina Morinik Traficantes de Sueños-eko beste liburu batean aztertzen duen moduan “epe laburreko, denbora partzialeko eta aldizkako kontratuak orokortzen direnean (beka, praktika eta jarraipen gabeko kolaborazioak barne), harreman eta formakuntza prozesuek ezingo dute beharrezko heldutasuna eskuratu, esperientzia maila bat hartzen lagundu, eta horrek lehiakortasunaren gakoa den produktibitate soziala murrizteko joera ekartzen du” (35). Bide okerra da gaurko agintariena, eta enpresa munduko ardurak politikoki berreskuratzeko urratsa ematen ez dugun bitartean, okerrera jarraituko dugu.\nMusikaria eta sindikalista izatea bateraezinak dira? Ez al dira bohemioak eta indibidualistak? Lander Arretxea, Argiako kazetariak, SMAC Kataluniako Musikari Aktibisten Sindikatua elkarrizketatu du.\nKataluniako musikari hauek oinarrizkoak bezain ez-ohikoak diren baldintzak aldarrikatzeko, euren eskubideak, batez ere kontratatuak izateko eskubidea defendatzeko, elkartu dira. Hori lortzeko, euren burua langile klaseko giza identifikatu dute eta hobekuntzak lortzeko klase sindikatu bat osatzea izan da honen ondorio logikoa. Makrofestibalak, egileen eskubideak, erakunde publikoen papera... elementu hauen inguruan hitz egin dute.\nErandioko Loramendi Nagusien Egoitzako langileek mobilizazioekin jarraitzen dute. Greba mugagabean daude (ELA, LAB, UGT)\nBilboko NH eta Barceló Nervión hoteletako gelazainak azaroaren 2tik greba mugagabean daude. (ELA)\nSATSE Osasun arreta segurua eta kalitatezkoa legez bermatzeko sinadura bilketa hasi da, guztira, 500.000 sinadura lortu behar ditu Estatu osoan Herri Ekimen Legegileak Diputatuen Kongresura heltzeko.\nBizkaibuseko langileek greba egin dute; azaroaren 29an ere geldialdia egingo dute enpresek lan hitzarmen kolektiboa negoziatu nahi ez izanez gero (UGT, ELA)\nGipuzkoako erresidentzietan paroak: bost egunetako greba 26, 27, 28, 29, eta 30erako. Sanmarkosene nagusien egoitzan egunero elkarretaratzeak egiten ari dira, goizeko 10:30etatik 12ak arte eta arratsaldeko 17:00etatik 18:30ak arte (ELA, ESK)\nGizarte Ekimeneko sektorean greba deituta dago azaroaren 27-28-29-30erako (UGT, CCOO, STEILAS, LAB, ELA)\nGaur, garbialdiko langileek Bizkaiko Foru Aldundi-etxearen aurrean elkarretaratzea egingo dute, goizeko 11etan. Asteartean, garbialdiko langileek Bizkaiko Foru Aldundi-etxearen aurrean elkarretaratzea egingo dute, goizeko 11etan (ESK)\nPandako langileek asteazkenero elkarretaratzeak egingo dituzte, Miribilla Eraikinaren aurrean (Bilbo), goizeko 11:30etan. (LAB, CNT)\nAzaroaren 29an STEILAS elkarretaratzea egingo du Bilbon, Bizkaia Aretoaren sarreran. Cristina Uriarte Hezkuntza sailburuaren dimisioa eskatuko dute, Alarde baztertzailearekin daukan harremana dela eta.\nLa Naval enpresaren itxiera dela eta, abenduaren 1ean manifestazio erraldoia egingo dute Bilbon\nTabakalerako Ubik liburutegiko bitartekariek abenduaren 1ean geldialdiak egingo dituzte Donostian (Bitartekariak Martxan)\nBilbobusen lanuzteak egiten hasiko dira abenduaren 3an, San Tomas egunerako 24 ordutako grebara heldu arte.\nBukatzeko, gogorarazi behar dugu baita Gipuzkoako Komisaldegi eta Epaitegietako garbitzaileen greba mugagabea, egunero elkarretaratzeak egiten ari baitira (ELA, LAB, UGT, ESK)\nAlbiste hau Hordagok argitaratu du eta CC-by-sa lizentziari esker ekarri dugu.\nKanal hauetan artxibatua: Ekonomia krisia | Plataformen kapitalismoa


Gertatzen dena kontatzen diezu eta haiek langarrari begira - - Guaixe.eus\nSakana Trenaren Alde 2020-10-23 08:05\nArestian, Sustrai Erakuntza Fundazioa Nafarroako Parlamentuan egon da bertako alderdi politikoei Abiadura Handiko Trenak merkantziak eramateko dituen zailtasun handiak zeintzuk diren azalduz.\nAbagunea aprobetxatu zuen Erantzukizun Fiskaleko Agintaritza Independenteak (AIReF) azpiegitura honi buruz egin berri duen azterketa aipatzeko. Espainiar Estatuak sorturiko instituzio honen arabera, AHT ez da ez sozialki ez ekonomikoki errentagarria, eta horregatik, aurreikusitako makina bat linea ez zen egin beharko.\nHonela, Nafarroan eraikuntzaren lehen hastapenetan dagoen azpiegitura baten aurrean gaude, eta azterketa horien arabera, ez zen eraiki beharko. Eta gainera, hainbat gobernuk azpiegitura hau egiteko darabilkiten argudio nagusienetako bat, merkantziak abiadura handian aterako dituela, ez dator bat errealitatearekin.\nBurugabekeria honen aurrean, alderdi politikoek hausnartu beharko lukete azterketa horiek egokiak diren edota zenbakiak koadratzen ote duten. Eta egun horretan AHT defendatzen duten alderdien aldetik jaso genituen erantzunak, ordea, betikoak izan ziren, langarra nola erortzen den aditzen egonen balira bezala. Auzitan jarri genituen arloak ez zituzten aipatu nahi izan, gure zalantzak erantzuteke utzi zituzten eta gaur egungo egoera sozio-ekonomikoa ez zuten aintzat hartu nahi izan.\nBetiko argudioak erabili zituzten: AHTk Europarekin lotzen gaituela, Nafarroako merkantziak garraiatzeko balioko duela... Berdin zaie dagoeneko hainbat erakunde publikok zalantzan jarri izana hau guzia, berdin zaie Jose Luis Abalos Garraio Ministroak AVEn inbertitzen dena murriztu eta Aldiriko Trenetan gehiago inbertitu behar dela esan izana…\nGuri dagokigunez, Plataformatik errealitateaz informatzen jarraituko dugu, eta ahal badugu, alderdi horiek errealitatea onartzen joan daitezela saiatuko gara, kosta ala kosta.


Angry Birds - Androidsis | Androidea\nAngry Birds Finlandiako Rovio estudioak garatutako jokoa da. Urte hauetan bertsio berriak sortu diren joko hau Android gailuetan munduko ezagunenetarikoa bihurtu da. Joko honi esker, entretenimendu ordu amaigabeak izango dituzu.\nKategoria honetan Angry Birds-i buruzko berri guztiak aurkituko dituzu. Baita Android-en azken urteotako joko ezagunenetako batean aurrera egin ahal izateko bitxikeria edo trikimailu guztiekin ere. Joko honen zalea bazara, adi egon kategoria honetan.\nAngry Birds 2-k bigarren urteurrena ospatzen duten klanak aurkezten ditu\nGailu mugikorretarako joko ospetsu eta ezagunenetako bat beti haserretzen diren hegazti horietakoa da ...\nObjektuen fisika funtsezkoa den Angry Birds motako bideojokoak\nGaur egun bideojoko bateko objektuen fisikak une horietan barre egiteko aukera ematen digu ...\nRovio hauek berriro egin dute eta mundu osora iritsi dira berriarekin ...\nAngry Birds Ekintza! eskuragarri dago orain Android-en eskualde jakin batzuetan\nRovio-k erre que erre jarraitzen du bere hegazti eroekin, mota guztietako jaurtiketarako zaletasun handia duten ...\nAngry Birds 2 eskuragarri dago orain Play Store dendan\nHilaren erdialdean Angry Birds 2. etorreraren berri jakin genuen XNUMX. Bigarrena iritsi da azkenean ...\nRoviok Angry Birds 2 iragarri du uztailaren 30erako\nRovio kargura itzultzen da amaitzeko plataformen eta oztopoen aurka jaurtitzeko ardura duten txori txikiekin ...\nAngry Birds Fight iristen da demoniozko puzzle batekin ondo pasatzeko\nRovioko mutilak hemen dira berriro eta oraingoan ideia oso errepikatua dute eta ez da ...\nRovioren berria Angry Birds Stella POP da!\nBai, dagoeneko Rovio nobedade horietako baten aurrean gaude protagonista dituen hegazti eroak ...\n'Pig Revenge' atal berria Angry Birds Star Wars IIra etorriko da maila berriekin\nEzagutzen ez den Angry Birds-i buruz ezer gutxi dago, berriak aurkeztea zer den aparte ...


Igandean, abenduaren 9an, Armiñonen, AP-1 eta A1en arteko lotunean, Vitoria-Gasteizko noranzkoan, operatibo berezi bat jarriko da abian itzulerako zirkulazioa arintzen laguntzeko\nEusko Jaurlaritzaren Trafiko Zuzendaritzak errepidean zuhurtziaz eta kontuz ibiltzeko eskatzen du zubian istripuak gerta ez daitezen\nEusko Jaurlaritzaren Segurtasun Saileko Trafiko Zuzendaritzak jai-egun hauetan bidaia egingo dutenei errepidean zuhurtzia handiagoz eta arreta handiz ibiltzeko eskatu nahi die. Gaurtik abenduaren 9a den igandera arte joan-etorrien kopurua handituko dela aurreikusten da, barruan mugitzeko zein Estatuko beste udalerri batzuetara joateko. Zubiko azken egun horretan Trafiko Zuzendaritzak itzulerako zirkulazioa arintzeko operatibo berezi bat jarriko du abian Armiñongo lotunean, AP-1 A-1en sartzen den lekuan, Vitoria-Gasteizko noranzkoan. el tráfico de retorno en el nudo de Armiñón, en la incorporación de la AP-1 a la A-1, sentido Vitoria-Gasteiz.\n“Errepidean ezinbestekoak dira zuhurtzia, arreta eta elkarrekiko errespetua; are gehiago, ohi baino zirkulazio handiagoa dagoenean, zubi honetarako aurreikusten dena, kasu”, adierazi du Sonia Diaz de Corcuera Trafikoko zuzendariak. “Badakigu arreta galtzeak, gehiegizko abiadurak edo jokabide ezegokiek, esaterako, alkoholaren edo beste droga batzuen eraginpean gidatzeak, ondorio larri eta konponezinak izan ditzaketela. Beraz, izan gaitezen arduratsuak, hartu beharreko neurriak har ditzagun eta mugikortasun seguruaren alde egin dezagun gure joan-etorri guztietan".\nTrafiko Zuzendaritzak zubi honetarako arreta bereziko bi gune ezarriko ditu. Bata, Biriatuko mugan, Frantzian jai-eguna ez izateak eragiten baitu mugaren alde batetik bestera igarotzen diren ibilgailuen kopurua gune horretan handiagoa izatea. Eta bestea, Armiñonen, AP-1 errepidearen A-1erako sarbidean, Vitoria-Gasteizko noranzkoan. Gune horretan Trafiko Zuzendaritzak, seinaleak eta konoak erabiliz, operatibo berezi bat jarriko du abian, lotune horretan zirkulazioa arintzeko; izan ere, Burgos eta Armiñon arteko bide-zatia liberalizatu berri denez, aurreikusten da orain arte A-1etik itzultzen ziren ibilgailu gehienak orain AP-1etik igaroko direla. Ertzaintzako agenteek gune horretan laguntza-lanak egingo dituzte eta Euskadiko bide sare osoan zirkulazioa eta segurtasuna zainduko dituzte.\nIaz, jai-zubiko egunetan, abenduaren 5etik 10era bitartean, Ertzaintzak Euskadin guztira 110 zirkulazio istripu kontabilizatu zituen. Istripu horien ondorioz, pertsona bat hil zen Bizkaian eta 7 pertsona larri zaurituta irten ziren (1 Araban, 4 Bizkaian eta 2 Gipuzkoan).\nTrafiko Zuzendaritzan jai-zubiko egunetan bidaia egingo dutenei gomendio hauek eman nahi dizkie:\nBidaia egin aurretik:\nGarrantzitsua da erabiliko diren errepideetako zirkulazio-egoerari buruzko informazioa izatea. Horretarako, Trafiko Zuzendaritzak hainbat kanal ditu, trafikoaren egoerari buruzko informazioa denbora errealean ematen dituztenak: www.trafikoa.eus web-orria, @trafikoaEJGV twitter kontua, TrafikoaEJGV APP-a, eta 24 orduko arretarako 011 telefonoa.\nKomenigarria da lehenengo eguraldiaren iragarpena zein den jakitea eta gero, bidaia horren arabera planifikatzea. Muturreko meteorologia badago, zuhurtzia handiagoz ibili behar da, abiadura moteldu eta aurretik zirkulatzen dabiltzan ibilgailuekiko distantzia handitu. Lurzorua bustita badago, ibilgailua gelditzeko tarte handiagoa behar da.\nEuria badago, pneumatikoak eta beira-garbigailuak egoera onean egon behar dira. Narriatuta badaude, gerta daiteke ura ondo ez kentzea eta horren ondorioz, istripu bat gertatzea.\nAlkoholdun edariak eta drogak ez dira gidatzearekin bateragarriak.\nSegurtasun-uhala erabiltzea derrigorrezkoa da, baita atzeko eserlekuetan ere; adingabeek ere beren adinerako egokiak diren haurrak lotzeko sistemak erabili behar dituzte.\nGaltzadan izotza badago, gogoratu ABS edo lau gurpileko trakzioa bezalako sistema modernoek ere ez dutela irristatzeko arriskua ekiditen, Beraz, komenigarria da abiadura moteltzea eta zuhurtzia handiagoz gidatzea.\nKomeni da atsedenak hartzea, gutxienez, bi orduan behin edo 200 kilometroan behin. Nekea eta arreta galtzea trafiko istripu askoren kausa izaten dira.\nAbiadura bideko egoeraren baitan egokitu behar da. Euria badago, ibilgailua gelditzeko beharrezko tartea handiagoa da.\nErrepideari begiratu. Ez galdu arreta mugikorrarekin edo GPSarekin.\nBigarren mailako errepideetatik zirkulatzean, ibilbideak ezagunak izan arren, erne ibili behar da. Gehiegizko konfiantza ez da bidaide ona.\nErrepidean txirrindulariak badaude, errespetuz eta tentuz ibili. Aurreratzean albo batetik gutxienez metro eta erdiko tartea utzi behar da.


Superheroiak eta emakume arraunlariak\nPentsio duinen aldeko manifestazaioen inguruko irakurketa Xabier Aierdi soziologoarekin, "Zergatik ez?" ekimena ere ezagutu dugu. 35 eta 57 urte arteko emakume koadrila batek arraunean ikasi eta Orio eta Bilbo arteko bidea egitea du erronka, uda honetan. Imanol Otaegik superheroiek zein alderdiri ematen dioten botoa argitu digu....\n"uretara irten ginen lehen egunean negar egin genuen"\n"Zergatik ez?" proiektuak 32 emakume batu ditu Orion arraun egiteko. Gazteenak 35 urte eta zaharrenak 57 ditu. Erronka da uda honetan Oriotik Bilbora arraunean joatea edo alderantziz. ...\n'Rajoyk eta eskuinak kezkatzeko motiboak izan ditzakete'\nXabier Aierdi soziologoarekin aztertu ditugu pentsio duinen alde egindako manifestazio jendetsuak....\n"Gustura etorri nintzen eta oso gustura noa"\nIñaki Murua Gabiriarra Euskal Herriko Bertsozale Elkarteko lehendakaria izan da 13 urtez. Muruak agur esan dio ardura horri eta aurrerantzean zortzikote batek osatuko du lehendakaritza berria...\nGaragardoa ondo lotzen da mariskoarekin eta oilaskoa prestazeko ere ona da.\nDani Lasak, Mugaritz Jatetxeko sukaldariak, garagardoa zein jakirekin uztartzen den kontatu digu. Geroz eta gehiago kontsumitzen da garagardoa eta geroz eta gehiago egiten du jendeak etxean. ...\nMurua eta garbiguneak\nBertsolaritza Elkarteko presidente izan da 13 urtean eta karguari agur esan ondotik Amaraunan izan da Iñaki Murua. "Birziklatzearen Katebegiak" erreportaje sailaren barruan garbiguneak izan ditugu hizpide Tere Beloki lankidearen eskutik....\nAzpeititik Pakistana joan da baina ezin du etsi han. Hemen libreago da.\nAbuztuan Pakistana joango da, hala ere, bere lehengusuarekin ezkontzera. Zaintza lanetan dabil, baina herritik hurbilago eta kalean nahiko luke zaintza lanetn segi. Euskaraz erosoago sentitzen da. ...\nIñaki Muruak lehendakaritza utzi du eta Xabier Gaztelumendik idazkaritza\nTalde bezala erantzungo zaio Iñaki Muruak eta Xabier Gaztelumendik izandako ardurei. Lehendakaritza taldeko kideak hauek: Arrate I, Beñat G, Eneritz Z, Igor E, Josu G, Maialen L, Miren A eta Xabi I ...\n(2018/03/11) Uhala pakistandarra, "karatajanari" eta Aritz Zerain.\nUhala, Pakistandik Azpeitira etorritako neska gaztea. "Karatajanari" Karakorumeko notarioa. Aritz Zerain Iñaki Muruaren ondorengo taldeaz....\nCaracorum mendietako notarioa Bilbokoa zen, euskal herrian ezezaguna.\nAntton Iturriza, mendizale eta mendi gaietan adituak, harreman handia izan du J. Eguzkitza "Kartajanari"rekin. Caracorum mendietako notario lanak zehaztasun eta zorroztasun izugarriz egiten zituen....\nMinaren neurketa eta oporretarako aukerak\nEHUko ikerlari talde batek mina neurtzeko egindako azterketaren berri eman digu. Sevatur azokan izan gara eta Arabako mus txapeldunekin ere hitz egin dugu....\n'Arropa sintetikoak, kandelak...uste baino gauza gehiago datoz petroliotik'\nPetronor-ek mende erdia beteko du aurten....\n'Mina subjektiboa da'\nMina neurtzeko ikerketa egin du EHU-ko ikerlari talde batek....\nGreba feminista: ikusi zena eta ez zena\nMartxoaren 8ko irudiei errepasoa Gorka Rubio eta Jagoba Manterola argazkilariekin....\n'Euskal selekzioko jokalariak gudariak bezala portatu ziren'\n"Euzkadi 1937-39 taldea oraituz" erakusketa dago ikusgai egunotan Portugaleten...\n'Italiako egoera oso nahasia da'\nHauteskundeei buruz hitz egin dugu han bizi diren euskaldunekin eta Euskal Herrian bizi diren italiarrekin....\nAita Manuel, belaunaldi berrientzat\nGema Ces eta Idoia Larrañagak Manuel Eugenio Arrillaga protagonista duten hiru ipuin bildu dituzte liburu batean. Gemak idatzi eta Idoiak jarri dizkie irudiak....\nJatetxeetan soberan gelditzen den janaria etxera eramaten dute bezeroek?\nDani Lasa Mugaritz jatetxeko berrikuntza arduraduna eta Peio Setoain Aldudeko Auzkia etxalde-ostatuko jabea aritu dira garaian garaiko produktuez, platerean geratzen diren janariak etxera eramateaz......\nGari Udaberen gidaritzapean, Amaraunak harrapatuko zaitu astebururo. Goizak era entretenituan igarotzeko modu egokiena....\n"Mendian nirekin erabili duten diskurtsoa ez dute gizonezkoekin erabili"\nEuskal Emakume Hautetsien II. batzarraren testuinguruan esker ona agertu diote tolosarrari....


Berrikuntza mintegiak 2006: Hexagon Metrologyk, Renishaw eta IMHrekin elkarlanean metrologiaren inguruko azken joerak aurkeztuko dituzte ekainean — IMH\nBerrikuntza mintegiak 2006: Hexagon Metrologyk, Renishaw eta IMHrekin elkarlanean metrologiaren inguruko azken joerak aurkeztuko dituzte ekainean\nBerrikuntza mintegiak 2006: Hexagon Metrologyk, Renishaw eta IMHrekin elkarlanean metrologiaren inguruko azken joerak aurkeztuko dituzte ekainean Jardunaldietan, sistema mugikorren bidezko kontrol dimentsionala eta makina erremintan moldagarriak diren software neurtzaileak ezartzeko abantailak aztertuko dituzte. https://www.imh.eus/eu/albisteak/berrikuntza-mintegiak-2006-hexagon-metrologyk-renishaw-eta-imhrekin-elkarlanean-metrologiaren-inguruko-azken-joerak-aurkeztuko-dituzte-ekainean https://www.imh.eus/eu/albisteak/berrikuntza-mintegiak-2006-hexagon-metrologyk-renishaw-eta-imhrekin-elkarlanean-metrologiaren-inguruko-azken-joerak-aurkeztuko-dituzte-ekainean/@@download/image/1148050981.jpg\nJardunaldietan, sistema mugikorren bidezko kontrol dimentsionala eta makina erremintan moldagarriak diren software neurtzaileak ezartzeko abantailak aztertuko dituzte.\nMakina Erremintaren Institutuan (Elgoibar- Gipuzkoa) datorren ekainaren 13 eta 14an Metrologiari buruzko mintegi interesgarriak antolatu dira. 2006 Berrikuntza mintegiak izenburuarekin, Hexagon Metrology, nazioartean metrologia enpresa nagusienak biltzen dituen enpresa dugu, besteak-beste LEITZ, Brown & Sharpe, CE Johansson, Leica Geosystems y Romer, y que desarrolla en software de medición PC-DMIS, eta PC-DMIS sistema neurtzailea garatzen duena. Mintegiaren antolakuntzan ere parte hartuko dute IMHketa Renishaw-k, buru eta haztagailu neurtzaileak ekoizten dituen munduko enpresa aintzindari, alegia.\nJardunaldiak bi atal ditu, eta ekainaren 13 eta 14an izango dira, arratsaldez (15:30-18:30). Lehen jardunaldia sistema mugikorren bidezko kontrol dimentsionalari buruzkoa izango da, metrologia munduan indar handiarekin sartzen ari den eremua, hain zuzen, eta CMM-a, neurtzeko dugun pieza edo elementuarengana eraman ahal izateko aukera ematen duena. Bigarren jardunaldiko gaia izango da makina erremintan moldagarriak diren software neurtzaileak ezartzeko abantailak ezagutzea, honela, edozein zenbakizko kontroleko makina, kontrol dimentsionala bihurtuz.\n2006 berrikuntza mintegiak doan izango dira eta inskripzioa bi eratara egin daiteke: Makina Erremintaren Institutuan (IMH 943 74 41 32  Leire Alberdi) edo Hexagon Metrology S.A.-ren www.hexagon.es webean inprimakia beteaz. Informazio gehiago IMHko webean (www.imh.es) eta Hexagon Metrologykoan (www.hexagon.es) aurki daiteke.\nIkusi triptikoaren azala...\nIkusi triptikoaren barrukaldea...


Ibermáticak onura handiagoarekin itxi du urtea – Ekonomiaren KZ\nCOVID-19ak eragindako krisi ekonomikoak sektore guztiei modu berean eragin ez diela baieztatzeak adibide argia du egoitza Donostia Ibermatikan duen teknologia-sektorean; izan ere, joan den ekitaldian pandemiak markatuta amaitu zuen, eta adierazle nagusiak, hala nola irabaziak eta diru-sarrerak, areagotu egin ziren, lanpostu berriak sortzeko gai izateaz gain.\nJuan Ignacio Sanz zuzendari nagusi eta euskal enpresaren kontseilari delegatuak urtebeteko emaitzak eskaini zituen atzo, agerraldi telematiko batean, eta, esan zuenez, hobe izango zen koronabirusa sartu ez balitz, konpainiak 2020a “kaleratuta” hasi zuelako. Hala ere, emandako zifrak positiboak dira, eta Euskadiko eta Estatuko ekonomiek beren jarduerari eusteko teknologia gehiago izateko zuten beharrari erantzuten diote.\nIbermaticak irabazi gordina% 21,7 handitzea lortu zuen 7,3 milioi eurora iritsi arte, eta bere diru-sarrerak% 7,7 hazi ziren aurreko urtearekin alderatuta eta 258,4 milioira iritsi ziren. Egoera zail batean, kontzeptu garrantzitsu bat enplegu berria sortzeko gaitasunari buruzkoa da, eta, horri dagokionez, Sanzek adierazi zuen enpresak 270 lanpostu sortu zituela estatu mailan, 3.788 langileko plantilla ezartzeko.\nHori guztia, Ibermaticak ohartarazi duenez, “Merkatua asko uzkurtu den arren, beste arrazoi batzuengatik proiektu batzuk gauzatzeko atzerapenak izan dira eta koronabirusari aurre egiteko gastuak handitu dira”. Zuzendari nagusi eta kontseilari delegatuak azaldu duenez, bere bezero batzuek kontratuak 2021era aldatzea erabaki zuten, eta horrek esan nahi du ez direla galdu.\nEra berean, urte zail honetan izandako emaitza onak sei milioi euroko inbertsioari egotzi zizkion, eskaintza lerro berriak diseinatzeko, eta horiek onarpen ona izan dute eta negozioaren beste arlo batzuetan izandako galerak konpentsatzea ahalbidetu dute. Juan Ignacio Sanzek 80 milioi euroko diru-sarrerak zenbatu zituen zerbitzu berri horiengatik.\nEra berean, Ibermaticak pandemiak sortutako egoera berrira egokitzeko ahalegina egin zuen, eta “berritu eta are handitu ditugun” kontratuak berrikusi zituen, digitalizatzeko eskaintza indartzeaz gain.\nAurreikuspenak 2020ko balantzea positiboa izan bazen, ekitaldi honetarako estimazioak ez dira atzean geratu, eta 2021ean Ibermaticak 10,7 milioiko irabazi gordina izango duela diote, 270,6 milioiko diru-sarrerak lortzeko eta kontrataziora 395 milioi euro bideratzeko helburuarekin. Izan ere, Juan Ignacio Sanzek esan zuenez, aurten 50 profesional sartu dira plantillan eta kopuru hori 200 pertsonara igoko da ekitaldian zehar.\nSanzek aurreratu zuenez, Donostian egoitza duen enpresak hazkunde ez-organikoaren aldeko apustuari eutsiko dio konpainia berriak erosita, eta hautagaien artean euskal herritarrak daudela onartu du, izenak ematea saihestu duen arren. Iaz ITS Security sartu zuen Ibermaticak, Mendaron egoitza duen eta zibersegurtasunean Europako erreferenteen artean dagoen konpainia.\nZuzendari nagusiak eta kontseilari delegatuak uste du, edonola ere, integrazio berriak ez direla uda baino lehen egingo, eta hazkunde ez-organikora bideratuko duten kopuruaren kopuru zehatz bat ematea saihestu du, “Oso zaila baita ziurgabetasuna mantentzen den urte batean aurrekontu bat egitea”.\nHazkunde organikoari dagokionez, plan estrategikoak bost milioi euroko inbertsioa ezartzen du aurten eta oraingoz ez du nazioarteko hedapenik aurreikusten. “Zuhurtziaz jokatu behar dugu, ziurgabetasuna 2021 eta 2022 artean mantenduko delako”, adierazi zuen Sanzek. Ibermaticaren negozioaren% 8 kanpotik dator, eta AEBn, Perun, Txilen, Argentinan, Brasilen, Erresuma Batuan eta Portugalen ditu ezarpenak, baita Europa osoan ere.\n← Wall Streetek maximo berriekin itxi ditu Dow Jones eta S&P 500\nAlokairuen eta etxegabetzeen luzamendua →


Donostiko udalak udako ikastaroen dirulaguntzak eskatzeko epea zabaldu du - Deia\n%85eko asistentzia egiaztatu behar da\nDonostiko udalak udako ikastaroen dirulaguntzak eskatzeko epea zabaldu du\ndeia 09.02.2020 | 08:34\nBeasaingo Udal Euskaltegiak antolatutako hitzaldi bat.\nBILBO. Donostiko udalak udako ikastaroen dirulaguntzak eskatzeko epea zabaldu du. Dirulaguntza HABEk homologatutako euskaltegietan edo zentroetan ikastaro batean parte hartzeagatik ematen da. Gutxienez %85eko asistentzia egiaztatu behar da.\nEskabideak aurkezteko lekuak:\nInternet bidez edo papereko Eskabidean\nEuskara Zerbitzua: 9:00-14:00\nUdaletxeko bulegoa: 9:00-14:00\nMorlanseko bulegoa: 9:00-14:00\nEasoko bulegoa: 9:00-14:00\nDirulaguntza jasotzeko baldintzak:\n16 urtetik gorakoa izatea eta Donostian erroldatuta egotea edo egoitza soziala Donostian duen enpresa edo entitate batean lan egitea.\nEskabidea behar bezala beteta eta derrigorrezko dokumentazioa dagozkien epeen barruan aurkeztea.\nIkastaroa amaitzerako matrikula ordainduta izatea.\nGutxienez %85eko asistentzia egiaztatzea.\nHelduen Euskalduntzearen Oinarrizko Curriculumak jasotzen dituen azpimailetako bat gainditzea gutxienez. Zerga ordainkizunetan egunean egotea (Ogasuna eta Udal Zerga Biltegiko Atala) eta Gizarte Segurantzaren aurrean.\nDirulaguntzetatik kanpo geratuko dira:\nAzaroaren 17an onarturiko diru laguntzen 38/2003 Lege orokorreko 13.2 artikuluan (2003ko azaroaren 18ko BOE) xedaturiko baldintzetako batean dauden pertsonek ezingo dituzte jaso dirulaguntza hauen onurak.\nErantsi beharreko dokumentazioa:\nEskatzailearen NANaren kopia\nErroldatu gabeko ikasleek lan egiten duten Donostiako zerbitzu enpresa edo entitatearen agiria.


Unibertsitate aurreko irakasmailetarako euskarazko ikasmaterial inprimatuak egiteko dirulaguntzak (EIMA 1 - 2020). - Hezkuntza saila\nDiru-laguntzaren gainerako % 40a, agindu honetan ezarritako baldintzak bete direla justifikatu ondoren bideratuko da, betiere 2021eko urtarrilaren 1etik aurrera.\nDeialdiaren araudia Agindua (EIMA deialdia): EHAA 2020ko 03548 zbk.\nDeialdiaren araudia I Eranskina (EIMA 1): EHAA 2020ko 03548 zbk.\nIkasmaterialaren Txostena (zip , 1.56 MB)\nIkasmateriala Euskarazko Ikasmaterialen Katalogoan (EIMA katalogoa) katalogatzeko eskaera fitxa (zip , 1.55 MB)